Бәхетһеҙлекте еңеүселәр » "Йәшлек" гәзите\nГазета "Йәшлек" » Махсус бит » Письма » Бәхетһеҙлекте еңеүселәр\nЙәш ярымлыҡ ҡына сағында Батыр ҡапыл ҡаты ауырып китә.\n– Улым имгән саҡта башҡа балалар һымаҡ үҫте, тик күкрәктән айырғас, күҙгә күренеп һулый башланы, – тип хәтерләй Айгөл. – Ябыҡты, организмы аҙыҡты эшкәртә алманы, балам ҡоро һөйәккә ҡалды.\nРайон табиптары Өфөгә юллама биргәс, Латиповтар Батырҙы шунда килтерә. Был ваҡытҡа инде баланың тәне лә боҙола. Баш ҡала табиптары уның артабан йәшәй алыуына ышанысын юғалта. Ошо көндәрҙе әсә кеше хәҙер ҙә күҙ йәшһеҙ тыныс ҡына иҫләй алмай. Һораша-белешә торғас, Батырҙы Мәскәүҙә дауалау мөмкинлеге булыуын ишетәләр. Тик бының өсөн 120 мең һум аҡса кәрәк була. Юнирҙең әсәһе Зәйнәп Миңлейәр ҡыҙы һөйләүенсә, йәштәр үҙҙәре йәшәгән өйҙө (улы өйләнер алдынан Ахун ауылында төҙөлөп бөтмәгән йорт һатып алып, уны эшләп күсеп сыҡҡан булалар) 100 мең һумға һата, ҡалған сумманы бурысҡа ала. Батырҙы Мәскәүҙә Рәсәй балалар клиник дауаханаһында ярты йыл дауалайҙар. Унда һәр балаға бер табип билдәләнә, сирлеләрҙе бик ныҡ тикшерәләр, ҡарайҙар. Малай гастроэнтерология бүлегендә ятып, аҙыҡты зонд аша ҡабул итә. Сығыр сағында табиптар уға махсус диета талап ителгәнен әйтә.\n– Ейәнемдең йөҙөнә алһыулыҡ йүгерҙе, күңеле лә күтәрелде, уйнай башланы, – тип, баланың терелә башлағанына нисек ҡыуанғанын хәтерләй Айгөлдөң әсәһе Мәҙинә ханым.\nМәскәүҙән ҡайтҡас (бында уларҙың улдары Салауат тыуа), Латиповтар Ҡыйғы районының Ибрай ауылында, Үрге Ҡыйғыла фатирға инеп йәшәйҙәр. Әммә ғаилә ишәйә килә сабыйҙарға шарттар ҙа булдырырға кәрәк бит. 7,5 квадрат метрлыҡ бер бүлмәлә ете кеше – үҙҙәре, дүрт балаһы, Юнирҙең әсәһе – көн итеүе еңел булмай. Йәштәр район хакимиәтенең йәштәр бүлегенә ярҙам һорап мөрәжәғәт итә. Аңлайҙар Латиповтарҙың хәлен – уларға Үрге Ҡыйғынан өс саҡрым арауыҡта урынлашҡан Кеҙетамаҡ ауылынан йорт бирәләр.\n– Юлдан барыу, йә булмаһа, юлһыҙ ерҙән барыу еңелме? Әлбиттә, урау булһа ла, беҙ юлдан барырға тырышабыҙ, сөнки юлһыҙлыҡта аҙашыуыбыҙ йә һәләк булыуыбыҙ бар. Тормош та – оҙон юл. Ауырлыҡтарын ғына еңә алырлыҡ көс кәрәк, – ти Айгөл.\n– Тормошта үҙ көсөңә, туғандарыңа ышанырға кәрәк. Өмөтһөҙлөккә бирелмәү, киләсәккә ышанып йәшәү мөһим, – тип уға ҡушыла Юнир.\nЛатиповтар бергә-бергә иңдәренә төшкән һынауҙы еңеп сыҡҡан. Ата-әсәлек бурысының ниндәй яуаплы булыуын яҡшы аңлай улар.\nСығыу ваҡыты 20-11-2010, 13:02 | Ҡаранылар: 1650\nБатырҙар сыҡты келәмгә\nХалыҡ рәхмәтен алып


Һәр кемдең үҙ сере, һис ҡасан бөтәшмәҫ күңел яраһы... » «Йәшлек» гәзите | Газета "Йэшлек"\nГазета "Йәшлек" » Махсус биттәр » Һәр кемдең үҙ сере, һис ҡасан бөтәшмәҫ күңел яраһы...\n06.10.2018 Һәр кемдең үҙ сере, һис ҡасан бөтәшмәҫ күңел яраһы...\nИра эштән һуң магазинға ғына һуғылды ла, тура дауаханаға йүгерҙе. Палатаға инеп, барыһы менән дә һаулашҡас, әсәһе янына килде:\n– Әсәй, сәләм!\n– Һин кем? – стенаға текәлеп ятҡан ҡатын килеүсегә башын борҙо.\n– Һуң был бит мин – ҡыҙың, – Ира аптырап әсәһенә ҡараны.\nҠатын йәмһеҙ итеп көлдө:\n– Һин – минең ҡыҙым?! Үҙеңде көҙгөлә күргәнең бармы? Шүрәле ишеһең. Ә минең ҡыҙым һып-һылыу. Ҡуй инде, маймыл...\nИра илап ебәрмәҫ өсөн ауыҙын йырып, дорфа ҡыланды – әсәһенең мендәрен йәтешләп һалды, юрғанын рәтләне:\n– Ну, ғәфү ит, шулай булғаныма, – ә үҙ алдына, маймылдан тыуғанмындыр, тип мөңгөрләне.\nӘсәһенең ошо арала иҫе инәле-сығалы: йә бер кемде лә танымай, йә кинәт аҡылы теүәлләнә. Бына әле лә ята торғас, Ираға иғтибарлы ҡарашын йүнәлтеп:\n– Бәй, Ира, һин килгәнһең дә, ни эшләп һаулыҡ та һорашмай ултыраһың? – тип йылмайғандай итте.\n– Уянғаныңды көттөм, – тиеү менән сикләнде Ира. Әсәһе йоҡлап киткәс, уйҙары менән бала сағына әйләнеп ҡайтты.\n... Атаһы менән әсәһен тәүҙән үк, пар түгелдәр, тигәндәр. Атаһы оҙон буйлы, ҡашыҡҡа һалып йоторҙай сибәр, уҡымышлы, ә әсәһе буйға тәпәш кенә, урта профессиональ белемле. Ни тип өйләнешкәндәрҙер, был турала бер ваҡытта ла ата-әсәһенең дә, туғандарының да һөйләгәне булманы. Ира үҙен белгәндән алып ғаиләләрендә гел ыҙғыш, иреш-талаш ине. Өйҙөң ҡотон осорған ғауғаларҙы әсәһенең башлап ебәргәнен хәтерләй. Сәмле, ғәрсел ҡатын ирен ҡыҙғаныуҙан ни эшләргә белмәй янъял ҡуптарғандыр, ахыры. Сөнки атаһын, юғары белемле белгесте, тиҙ арала эше буйынса үрләткәндәр, һәм ул йыш ҡына һуң ҡайта башлаған, күпселектә – һалмыш. Ира иң ҡатмарлы мәлгә этәргес булған төндө ап-асыҡ хәтерләй: уны, ун йәшлек ҡыҙ баланы, әсәһе уятып, әйҙә, киттек, тип кейендереп алып сығып киткәйне.\nҺалҡын ямғырлы август төнөндә атаһының эш урынына барып етәләр. Ҡараңғылыҡҡа сумған бинаның бер генә тәҙрәһендә ут баҙырай – унда, ҡорғандарҙы ла тартмай, атаһы ниндәйҙер ҡатын менән ҡосаҡлашып, үбешә. Әсәһе күҙҙәрен шар асып, өнһөҙ шул тәҙрәгә оҙаҡ ҡарап тора ла, Ираның барлығын да онотоп, ҡайтыу яғына шәп-шәп атлай. Ира уның артынан йүгерә. Йүнләп бер ни ҙә аңламаһа ла, әсәһен йыуатырға, уның усын һыпырырға теләй, ләкин ҡулдарын ныҡ итеп һелтәп атлаған әсәһен етәкләргә бер нисек тә өлгөрә алмай. Ҡыҙыҡай өндәшергә лә ҡурҡа. Ҡайтып етеп, фатирға ингәс, әсәһе шатырлатып ишектәрҙе бикләй:\n– Ике аяғының береһен баҫтырмаясаҡмын!\nҺуңынан, күп йылдар үткәс, “изге бәндәләрҙең” ишеккә аноним яҙыуҙар ҡыҫтырғанын, шул арҡылы улар атаһының эш урынына аңдып барып йөрөүҙәрен белде. Атаһының бергә эшләгән йәш ҡыҙ менән һөйөшөүен ҡайһы көнсөл бәндә күтәрә алмағандыр, уныһы билдәһеҙ (бәлки, уға ғашиҡ берәй ҡатындыр, сөнки күркәм иргә өмөт итеүселәр аҙ булмай). Ләкин шул “изгелек теләүсе” күрәләтә ғаиләне емерә, ике кешене бәхетһеҙ итә – Ираны һәм уның әсәһен. Әсәһе үҙ һүҙендә тора: өйгә инергә маташҡан иренә ишекте асмай, уйнаш иткән ереңә кире бар, тип ирешеп ҡысҡыра. Бер-ике көндән ире, исмаһам, алмаш кейемдәрҙе алайым, тип килгәс, шифоньерҙа эленеп торған күлдәк-костюмдарҙы элгестә килеш кенә иҙәнгә таҫлап һала ла, балта менән сапҡыслай. Ошоно күргән Ира күҙҙәрен сытырайтып йома, ҡолаҡтарын ҡаплай, ләкин әсәһенең һәр һүҙе йөрәген яралай: “Ҡара, ҡара... һинең яратҡан атаң бит ул, йүнһеҙ атаң...” Әсәһе атаһының әйберҙәрен тәҙрә аша урамға быраҡтыра һәм ишек ярығынан иренә: “Башҡаса килмә лә, йөрөмә лә, бында һинең эҙең дә булмаһын!” – тип аҡыра. Шунан алып атаһы башҡаса ғүмерҙә лә килмәй. Бәлки, улар өйҙә булмаған саҡта килеп, бер аҙ әйберен алғандыр, уныһын Ира белмәй. Айырылышҡас, әсәһе эскегә һалыша, эшенән ҡыуыла. Аҙаҡ ул үҙен ҡулға алырға тырышып, төрлө эштә эшләп ҡарай, әммә эсергә әүәҫлеге арҡаһында бер урында оҙаҡ тотҡарланмай. Эш хаҡы аҙ булғас, осто осҡа саҡ ялғайҙар. Яртышар йыллап эсмәй түҙгән ҡатын, яңғыҙлыҡтан зарығып, ауырлыҡтарҙан ыҙаланып, ҡайғыһын аҙналар буйына араҡы менән баҫырға ынтылғанда, Ира өсөн түҙгеһеҙ көндәр тыуа. Эсеп алған әсәһен шайтан алмаштыра – ул уҫалға, яуызға әйләнә, агрессияһын ҡайҙа итергә белмәй, бар асыуын ҡыҙына төшөрә, селпәрәмә килгән хыялдары, тормошҡа ашмаған маҡсаттары өсөн үсте һис бер ғәйепһеҙ баланан ала...\n– Өйҙә йыш ҡына ашарға тәғәм ризыҡ булмай торғайны, – тип һөйләне ошо хаҡта Ира, әсәһен ерләгәс. – Мәктәптән асығып, арып ҡайтаһың да, ишек төбөндә тапанып тораһың, инәлеп, илап, ә иҫерек әсәй индермәй ҙә ҡуя. Ярай ҙа яҡында бер әбей йәшәне, унда ҡунып йөрөнөм. Сығарылыш кисәһенә барыһы ла ике-өс ай алдан әҙерләнергә тотондо: туфли һатып алдылар, күлдәк тектерҙеләр. Минең дә матур булғым килде. Шуға атайға барҙым. Атайым беҙҙән киткәс тә өйләнде, яңы ҡатыны мине яҡын юллатманы. Әллә яңы ҡатынының һүҙенән сыға алманы, әллә мине яратманы, хәлең нисек, тип ғүмерҙә лә атай хәлде лә һораманы, ярҙам да итмәне. Был юлы, бәлки ярҙамлашыр, тип өмөтләнгәйнем дә, аҡса юҡ, тине. Аптырағандың көнөнән ярты ставкаға кафеға йыйыштырыусы булып эшкә урынлаштым. Бер көн өҫтәлдәрҙе һөртөп йөрөгәндә, атай яңы ҡатыны менән кафеға килеп инде. Эшләгәнемде күреп, шаҡ ҡатып ҡарап китте, әммә яныма килмәне. Ә бит мин бәләкәйҙән үлә яҙып атайымды яратҡайным. Уның менән харап ғорурландым... Баш ҡалаға курстарға уҡырға сығып киткәнемдә, кеҫәмдә бер тин аҡса булманы. Әсәй минең сығып киткәнемде лә белмәй, иҫерек йоҡлап ятып ҡалды. Йәшәргә урын булмағас, ҡунырға тимер юл вокзалына барҙым. Унда бомждарҙы, алкаштарҙы күреп, хәтәр ҡурҡтым. Төнө буйы Өфө буйлап күҙ йәшен түгеп, тертләп, шикләнеп, ҡотом алынып йөрөнөм. Таңды саҡ аттырҙым. Уҡытыусыға, миңә йәшәргә арзанға мөйөш кәрәк ине, тигәйнем, бергә уҡыған ҡыҙҙарҙың береһе, әйҙә, миндә йәшәп тор, тип саҡырҙы. Аҙаҡ икенсеһе, өләсәйемдә бик осһоҙға бер койка-урын бар, тип ҡыуандырҙы. Ғөмүмән, миңә курсташтарым шул тиклем ихлас ярҙам итте, уларға һаманғаса рәхмәт уҡыйым. Аҡсалары ла, кәңәштәре лә, йылы һүҙҙәре лә табылды минең өсөн. Ата-әсәмдән күрмәгән яҡшылыҡ, изгелекте ете ят кешеләрҙән күрҙем. Тамаҡ туйҙырырлыҡ аҡсаны гел улар йыйып бирҙе, кейемдәре менән дә бүлештеләр. Ә бер көндө, йылы курткам юҡ, нисек ҡышты сығырмын, ҡайҙан койка-урын өсөн аҡса табырға, тип хыялыйҙар булып, эй, Хоҙайым, ярҙам ит, тип, магазиндан икмәк алып сығып барғанда, ҡараһам, тротуар ситендә ҡағыҙ аҡса ята. Эйелеп алдым да, йәһәтләп пакетҡа тыҡтым, йәнәһе лә, кеше күрмәһен. Шул ҡағыҙ аҡсаға синтепон куртка һатып алдым, койка-урын өсөн хаҡты тулыһынса түләнем. Курстарҙы тамамлап, кире ҡайтҡас, эшкә урынлаштым, Руслан исемле егет менән таныштым. Ул мине оҙатып йөрөгәс, адресымды белә ине, шуға ла бер ялында беҙгә иртәрәк килеп, әсәйемдең иҫерек сағына тура килгәйне бит әле. Әсәйем уны индергән дә, мине яманлап, насарлап һөйләп бөткән. Эштән ҡайтып инһәм, Ира йөрөмтәл, бында уның менән йоҡламаған ир заты ҡалмаған, тип һөйләп тора. Әсәй, ниңә нахаҡҡа улайтаһың, тип илап ебәргәйнем, ә ниңә, дөрөҫөн һөйләйем, тисе. Русландың күҙҙәре тамам аҡайғайны. Башҡа килмәҫ, минең менән йөрөмәҫ, тип ҡайғырғайным. Ә ул килде. Әсәйеңде күргәс тә, атайымды хәтерләнем, тип һөйләне: “Хәбәре, үҙ-үҙен тотошо – тас минең атай инде!” Баҡтиһәң, минең аҡыллы, уңған Русланымдың атаһы шулай алкоголизм менән сирләп, вафат булған икән. Беҙ өйләнештек. Туйҙа әсәйем дә, атайым да булманы. Береһе иҫерек йоҡлап ятты, икенсеһен бисәһе ебәрмәне, шикелле. Хәйер, белмәйем. Ләкин шунан саҡ ҡына алдараҡ туғандарҙың юбилейында ул мине бөтөнләй күрмәмешкә һалышты, һаулыҡ һорашыу түгел, хатта минең яҡҡа ҡараманы ла. Шул мәлдә уны тормошомдан һыҙып ырғыттым. Икенсе ҡатыны мәрхүмә булғас, ул ҡабаттан өйләнде. Был юлы бик яҡшы, киң күңелле, мәрхәмәтле ҡатынға юлыҡты. Ул беҙҙе татыулаштырырға тырыша, әммә күңелем атайға ҡарата ҡатҡайны инде. Хатта ауыр хәлдә дауаханала ятҡанында ла янына барманым, сөнки әсәйҙе ерләгәндә ул бөтөнләй ярҙам итмәне, килеп, коридорҙа кеше араһында бер аҙ торҙо ла, сығып китте. Ә миңә шул саҡта уның бер йылы һүҙе етер ине. Уны кисерергә. Һөйөүенән, иғтибарынан мәхрүм иткәне өсөн.\nӘсәйемдең эсеүе эҙһеҙ үтмәне. Атай менән айырылышҡандан һуң ул стрестан диабет менән дә ауырып киткәйне, шул бөтәһе бергә уны аяҡтан яҙҙырҙы, яман сиргә юлыҡтырҙы. Ауыртыуҙарын көслө дарыуҙар ҙа баҫа алманы. Һыҙланыуға сыҙай алмай, өйҙөң аҫтын-өҫкә килтерә торғайны. Быны һөйләүе түгел, иҫләүе лә үтә ҡыйын. Ғүмер һуңында, күрмәгәнеңде күрһәттем инде, кисер йүнһеҙ әсәйеңде, тип нисектер ғәфү үтенде: “Миңә бер тапҡыр ҙа боролоп ҡарамаһаң да, һиңә үпкә юҡ”. Ә мин уға үпкә һаҡламаным да. Йәлләй торғайным. Ниңә үҙеңде яндыраһың, атайҙан башҡа ла тормош бар, тип әйткем килде, тик ул эс серҙәрен бүлешерлек яҡыным була алманы.\nУның ҡарауы хәҙер, аллаға шөкөр, тип йәшәйем: иремдән уңдым, балаларым һау-сәләмәт, яҡшы уҡыйҙар, тәртиплеләр. Ҡайһы бер мәлдә зыулап ерле юҡтан ирешә башлаһам, үҙемдә әсәйемде танып, шунда уҡ телемде тешләйем. Уның хаталарын ҡабатламаясаҡмын. Ғү-мер-ҙә лә...\nОҙон буйлы, зауыҡлы кейенгән һылыу Ира урамдан үткәндә, ир-егеттәр уға һоҡланып ҡарап ҡала. Йылмайһа, тирә-яҡ яҡтырып китә. Донъяны йәмләр өсөн генә тыуған Ираның бала сағы шундай зарлы, үкенесле, күңелһеҙ булғандыр, тип кем уйлаһын?! Һәр кемдең үҙ сере, йылмайыу-көлөүе артында ла үҙ ҡайғы-хәсрәте, һис ҡасан бөтәшмәҫ яраһы, үҙ тамуғы...\n17.12.2018 - Махсус биттәр Хужабикәгә көндәлек тормошта кәрәкле 12 кәңәш\n17.12.2018 - Махсус биттәр Йондоҙнамә (17-23 декабрь)\n14.12.2018 - Махсус биттәр «Көслө лә һин, бай ҙа, яғымлы ла...»\n12.12.2018 - Махсус биттәр "Йондоҙло табын" - Луиза ЗАКИРЙӘНОВА\n11.12.2018 - Махсус биттәр Һаҡсыл булғың килһә...\n09.12.2018 - Махсус биттәр Йондоҙнамә (10-16 декабрь)\n06.12.2018 - Махсус биттәр Телеңде йоторлоҡ! Кәбеҫтә тоҙлау\n04.12.2018 - Махсус биттәр Барыһы ла һыуытҡысҡа түгел\n03.12.2018 - Махсус биттәр Йондоҙнамә (3-9 декабрь)\n03.12.2018 - Махсус биттәр Әсе ҡамырҙан итле самса\n02.12.2018 - Махсус биттәр Гөлдәрегеҙ гөрләп сәскә атһын\n01.12.2018 - Махсус биттәр "Йондоҙло табын" - Эльвира МУЛЛАҒОЛОВА\n19.12.18 Баланы байрамға нисек кейендерергә?\n19.12.18 Радик Юлъяҡшинды шартлатырға теләгәндәр\n18.12.18 Радий Хәбировтың Башҡортостан Дәүләт Йыйылышы-Ҡоролтайына тәүге мөрәжәғәтнамәһе: Ауыл хужалығынан тыш булмай\n18.12.18 Радий Хәбировтың Башҡортостан Дәүләт Йыйылышы-Ҡоролтайына тәүге мөрәжәғәтнамәһе: Лайыҡлы эш, лайыҡлы белем\n18.12.18 Мортаза Рәхимов: Мөрәжәғәтнамәлә Радий Хәбиров үҙе күргән проблемалар менән сығыш яһаны\n18.12.18 Радий Хәбировтың Башҡортостан Дәүләт Йыйылышы-Ҡоролтайына тәүге мөрәжәғәтнамәһе: Һаулыҡ – ҙур байлыҡ\n18.12.18 Элвин Грей (Радик Юльякшин) Татарстанда фильмда төшәсәк\n18.12.18 Радий Хәбировтың Башҡортостан Дәүләт Йыйылышы-Ҡоролтайына тәүге мөрәжәғәтнамәһе: Бөтә уңайлы шарттар – балаларға\n18.12.18 “Торатау” Конгресс-холы. Яңы етәксе. Беренсе Мөрәжәғәтнамә.\n17.12.18 Джефф Монсон да башҡортса йырлай


Һаҡ булығыҙ!!! Көндәр йылыта башлау менән талпандар "һунар"ға сыға.\n26 Апрель 2018, 12:52\nҺаҡ булығыҙ!!!Көндәр йылыта башлау менән талпандар "һунар"ға сыға.Донъяла талпандарҙың бер нисә төрө иҫәпләнә. Үҫеп еткәндәренең 4 пар аяғы була, ҡанаттары юҡ. Ҙурлыҡтары буйынса 0,1 -0,5 мм. Күҙҙәре булмаһа ла, үҙ ҡорбандарын 10 метрҙан "күреп, һиҙеп" торалар.Үҫемлек һуты менән туҡланыусылары ауыл хужалығына зыян килтерә. Саң талпандары ла була. Улар астманың төп сәбәпсеһе булыуы ихтимал. Кләт талпандары осрай, улары игенде, ондо ашай. Тире аҫты талпандары тәндә ҡысытыу барлыҡҡа килтерә. Хайуандарҙың "үҙ" талпандары....Әммә, әлбиттә, иң ҡурҡыныстары-сир йөрөтөүсе, энцефалит таратыусылары.Талпандар аҙыҡһыҙ 3 йыл тирәһе йөрөй ала, ә бына "ашай" башлаһа, 120 тапҡырға ҙурайып китә.Кешене талпан тешләһә, түбәндәге симптомдар күҙәтелә:* 37-38 градусҡа температура күтәрелә, тешләнгән ер ҡыҙара, хәл бөтә, йоҡо баҫа, ҡысыныу, ҡалтырау, шешенеү күҙәтелә.* баш ауыртырға, уҡшытырға мөмкин. Тын алыу ауырлаша, галлюцинация булыуы ихтимал.Талпанды иҙгесләмәй, бүлгесләмәй генә бөтөн көйө сығарырға тырышыр кәрәк. Паразиттарҙың тын алыу органы артында була, шуға ла үҫемлек майы һөртөп, 3-5 минут көтһәгеҙ, һауа етмәүҙән килеп сыға. Талпанды ташламағыҙ, берәй шыптыр ҡапҡа һалып, лабораторияға алып барырға кәрәк. Талпандар бәрхәт үләне, лаванда еҫен яратмай. Кеҫәгеҙҙә уларҙы алып йөрөргә мөмкин.\nКөндәр йылыта башлау менән талпандар "һунар"ға сыға.\nДонъяла талпандарҙың бер нисә төрө иҫәпләнә. Үҫеп еткәндәренең 4 пар аяғы була, ҡанаттары юҡ. Ҙурлыҡтары буйынса 0,1 -0,5 мм. Күҙҙәре булмаһа ла, үҙ ҡорбандарын 10 метрҙан "күреп, һиҙеп" торалар.\nҮҫемлек һуты менән туҡланыусылары ауыл хужалығына зыян килтерә. Саң талпандары ла була. Улар астманың төп сәбәпсеһе булыуы ихтимал. Кләт талпандары осрай, улары игенде, ондо ашай. Тире аҫты талпандары тәндә ҡысытыу барлыҡҡа килтерә. Хайуандарҙың "үҙ" талпандары....\nӘммә, әлбиттә, иң ҡурҡыныстары-сир йөрөтөүсе, энцефалит таратыусылары.\nТалпандар аҙыҡһыҙ 3 йыл тирәһе йөрөй ала, ә бына "ашай" башлаһа, 120 тапҡырға ҙурайып китә.\nКешене талпан тешләһә, түбәндәге симптомдар күҙәтелә:\n* 37-38 градусҡа температура күтәрелә, тешләнгән ер ҡыҙара, хәл бөтә, йоҡо баҫа, ҡысыныу, ҡалтырау, шешенеү күҙәтелә.\n* баш ауыртырға, уҡшытырға мөмкин. Тын алыу ауырлаша, галлюцинация булыуы ихтимал.\nТалпанды иҙгесләмәй, бүлгесләмәй генә бөтөн көйө сығарырға тырышыр кәрәк. Паразиттарҙың тын алыу органы артында була, шуға ла үҫемлек майы һөртөп, 3-5 минут көтһәгеҙ, һауа етмәүҙән килеп сыға. Талпанды ташламағыҙ, берәй шыптыр ҡапҡа һалып, лабораторияға алып барырға кәрәк.\nТалпандар бәрхәт үләне, лаванда еҫен яратмай. Кеҫәгеҙҙә уларҙы алып йөрөргә мөмкин.


Премьер-лига командалары араһында футбол буйынса Рәсәй чемпионатының 27-се туры старт алды\n«Өфө» футболсылары был юлы Һамарҙа урындағы «Крылья Советов» менән осрашты. Уйындың яҙмышын берҙән-бер гол хәл итте. Етенсе минутта уҡ Павел Яковлев индергән туп дәғүәселәргә 1-0 иҫәбе менән еңеү килтерҙе.\nҠыҙғанысҡа ҡаршы, «Өфө» клубының Премьер-лиганан төшөп ҡалыу ихтималлығы һаман да юғары. Сөнки улар 24 мәрәй менән турнир таблицаһының 13-сө баҫҡысын ғына биләй. Чемпионат аҙағына тиклем Башҡортостан командаһына тағы ла өс уйын үткәрергә ҡалды. Әммә уларҙың береһе - Рәсәй чемпионы өсөн көрәш алып барыусы Мәскәүҙең үҙәк армия клубы. Шуға ла 11 майҙа Өфөлә үтәсәк осрашыуҙа яҡташтарыбыҙға мәрәйҙәр яулау ауырға тура киләсәк. Бынан тыш, Евгений Перевертайло тәрбиәләнеүселәре тағы ла «Амкар» һәм «Спартак» командалары менән көс һынаша.


Ҡара йөҙҙәр — Башҡорт Википедияһы\nҠара йөҙҙәр (рус. Черноликие)— башҡорт һәм татар әҙәбиәте классигы, БАССР-ҙың халыҡ шағиры Мәжит Ғафури әҫәре. Башҡорт әҙәбиәтенең тәнҡитле реализм әҫәрҙәренең береһе.\nТәүге тапҡыр 1927 йылда Ҡазанда татар телендә 140 биттә баҫыла. Һуңыраҡ Өфөлә тәүге тапҡыр 1933 йылда башҡорт теленә тәржемә ителә һәм латин графикаһы нигеҙендә баҫтырыла.\n«Ҡара йөҙҙәр» повесында ауыл мәктәбендә уҡыған сағында яҙыусы үҙе шаһит булған реаль ваҡиғалар һүрәтләнә.\nКоммунистар партияһы хакимлыҡ иткән осорҙа әҫәр атеистик пропаганда маҡсатында хеҙмәт итә.\nПовеста ҡатын-ҡыҙҙарҙың трагик яҙмышы, XIX быуаттың 90-сы йылдарында татар-башҡорт йәмғиәтендә ислам донъя ҡоролошо дин ҡанундары һүрәтләнә.\nПовестың төп геройҙары — Ғәлимә исемле ҡыҙ һәм уның һөйгән йәре, ауыл егете Зәкир. Сибәр ҡыҙ Ғәлимә Зәкирҙе ярата. Уларҙың бәхетле ғаилә тормошо тураһында хыялына байҙарҙың улдары һәм мулла-хәҙрәт ҡамасаулай. Ғашиҡтарҙың осрашыуы уларҙы шәриғәт законын боҙоуҙа һәм диндән яҙыуҙа ғәйепләү өсөн етерлек шарт булып тора. Ҡыҙҙың атаһы, Фәхри ҡыҙын өйөнән ҡыуа. Зәкир ҡалаға китергә мәжбүр була. Ғәлимә хурлыҡты күтәрә алмай, аҡылдан яҙа һәм мәкегә батып үлә. Зәкирҙе туҡмайҙар, шунан һуң ул үпкә туберкулезы менән ауырый.\nПовестың мотивы буйынса Башҡорт дәүләт академия драма театрында «Ҡара йөҙҙәр» спектакле ҡуйыла. Спектаклдең тәүге постановкаһы 1938 йылдың 5 майында үтә.\n1981 йылда Ҡаҙанда повесть буйынса «Мөхәббәт өсөн яза» операһы ҡуйыла.\n1980 йылда Өфөлә, ҡурсаҡ театрында, повесть мотивтары буйынса «Ғәлимә» исемле ҡурсаҡ спектакле ҡуйыла.\n1965 йылда Башҡорт АССР-ында Ленинград балетмейстеры Хашим Мостаев ҡуйылышында «Ҡара йөҙҙәр» балеты ҡуйыла.\n2016 йылда Мәжит Ғафури исемендәге Башҡорт академия драма театрының «Ҡара йөҙҙәр» повесы мотивы буйынса спектакле «Рәссамдың костюмдар буйынса иң яҡшы эше» номинацияһында «Алтын битлек» премияһына лайыҡ була.\nБыл хәл утыҙ йыл элек булды. Беҙ, бәләкәй шәкерттәр, киске намаҙҙан һуң башҡаларҙан алдараҡ сыҡтыҡ һәм мәҙрәсәгә әйләнеп ҡайттыҡ.\nКиске намаҙҙан һуң беҙгә дәрескә хәҙрәт килергә тейеш ине. Шуға күрә беҙ йәшәгән мәҙрәсә йыйыштырылған ине, тәҙрә янындағы тәпәш өҫтәлгә шаҡмаҡлы ашъяулыҡ ябылған, ә уң яҡта, иҙәндә бер нисә мендәр тау булып өйөлөп ята.\nБеҙ килгәндән һуң күп тә тормай Ғәли-хәлфә әйләнеп килде һәм хәҙрәт килгәнен белдереп беҙгә ишара яһаны. Бөтәһе лә ултырҙылар ҙа тын ҡалдылар. Беҙ китапҡа текәлдек һәм бик иғтибарлы уҡып ултырған кеше һымаҡ ҡиәфәт алдыҡ.\n↑ Новое прочтение повести «Черноликие» Маджита Гафури — тема научной статьи по литературе, литературоведению и устному народному творчеству, читайте бесплатно текст научно-иссле…\nhttps://ba.wikipedia.org/w/index.php?title=Ҡара_йөҙҙәр&oldid=900214 ҡабул ителгән\nБыл бит һуңғы тапҡыр 20:14 2 август 2019 үҙгәртелгән.


Тиҫтәләрсә йылдар һынауы үткән ижад – Челябинская областная общественная организация "Башкирский курултай"\nКөньяҡ Уралда йәшәүсе милләттәшебеҙ Фатима Мәжекәева 77 йәшендә генә бала саҡтан уҡ күңел түрендә йөрөткән шиғырҙарын халыҡҡа сығарырға йөрьәт итә. Уның «Аҡ ҡайындар» тип аталған китабы ошо көндәрҙә донъя күрҙе.\nФатима Сафа ҡыҙы Мәжикәева 1940 йылдың 20 майында Сосновка районының Мамай ауылында донъяға килә. Ғаиләлә алты бала тәрбиәләнә. Атаһы оҙаҡ йылдар «Большевик» колхозы рәйесе булып эшләй. 53 йәшендә генә мәрхүм булып ҡала. Әсәһе Бибисара балалары күңелендә тормошҡа һөйөү уята килә. Ураҡтан да ҡалмай, ҡолас ташлап бесән дә саба.\nБәләкәй Фатима һарыҡ көтөүгә урынлаша. Шул ваҡыттарҙа уҡ уның күңеленә илһам ҡошо инеп оялай. Көнө буйы һарыҡ-бәрәстәр менән тәбиғәт ҡосағында булыу, йырсы ҡош моңдарын отоу, осраған һәр бер саф шишмәләр һыуын тәмләү – былар барыһы ла кескәй ҡыҙ йөрәгенә матурлыҡты тоя белеү хисе бөркә.\nТормош иптәше менән бәхетле ғүмер кисерҙеләр. 5 балаға ғүмер биреп, хәстәрлекле өләсәй һәм олатай бәхете лә татыны улар.\nФатима ханым уҙғарыла килгән төрлө төбәк-ара йыр һәм әҙәби конкурстар лауреаты ла. Хөрмәтле ағинәйебеҙ Сосновка районы әҙәби берләшмәһенең әүҙем ағзаһы. Тыуған яғы тарихының һәм туған теленең тоғро һаҡсыһы ла!\nБарлыҡ гәзит уҡыусылары исеменән телһөйәр ағинәйебеҙгә артабан да ижади уңыштар, ныҡлы сәләмәтлек теләп ҡалабыҙ!\nАуылдаштың йәблек баҡсаһында\nАҡ ҡайынҡай үҫә шаулашып.\nШул ҡайында ҡоштар сутылдаша,\nКем уҙарҙан моңдо һайрашып.\nҠасан ҡайтып инер өй хужаһы,\nӘсәһенән килеп һөйҙөрөр?\nЙөрәгенән бәргән эҫе ялҡын\nӘсә күңелдәрен көйҙөрҙө…\nЯпраҡтарын яра аҡ ҡайындар,\nХуш еҫтәрен бөркә яланға.\nШул яландан килә моңдар\nАлып ҡайта бала саҡтарға.\nЯпраҡтарын ҡоя аҡ ҡайындар,\nКөҙ еткәнен иҫкә төшөрә.\nАлтын көҙҙәр, ярһыу яҙҙар\nБалаларҙы иҫкә төшөрә.\nҠайғы күргән ҡатын\nИртә тороп тышҡа сыҡһам,\nҠоһоҡтарҙы* буран осора.\nЙөрәгенән түҙә алмай,\nЯңғыҙ ҡатын йырлай-йырлай,\nҠайғыларын елгә осора.\nАуырлыҡҡа һис бирешмәй ул,\nЯңғыҙ ғына ғүмер кисерә.\nҠара таңдан – аяҡ өҫтө,\nЭшкә әүрәп ваҡыт үткәрә.\nИңбашына салғы һалып,\nЯлан урманына юл тота.\nАғас, сәскә араһында\nЯңғыҙлығын хатта онота.\nТирләп-бешеп ялға туҡтай\nСәйгүн элгән таған янына.\nСәй эсеүе лә ҡабалан:\nКөтөп ята салғы тағы ла.\nБайый ҡояш, көтөү ҡайтыр,\nАсыр кәрәк малға ҡапҡаны.\nТаныш һуҡмаҡтан елдертә\n90 йәшлек әбей табаны…\nПредыдущая статья Как это было\nСледующая статья Рустэм Хамитов с рабочим визитом посетил Челябинскую область


Быйыл башҡортостанда беренсе сентябрь алдынан өс мәктәп сафҡа тапшырыласаҡ | ГТРК «Башкортостан» — Новости Уфы и РБ\n17 августа 2015 — 16:16\nӘ Сибай ҡалаһындағы Алтын ҡасабаһында оҙаҡламай яңы балалар баҡсаһы эш башларға тейеш.\n115 урынлыҡ мәктәпкәсә тәрбиә учреждениеһын асыу тантанаһын 22-се августҡа билдәләгәндәр. Башҡортостан өсөн август айы шулай уҡ уҡытыусыларҙың кәңәшмәһе менән дә мөһим. Быйылғы форум көнө итеп егерменсе август, ә сараны уҙғарыу урыны итеп Нефтекама һайланды. Мәғариф министры Әлфис Ғаязов әйтеүенсә, был юлы көн тәртиенә сығарыласаҡ һорау белем биреү даирәһен камиллаштырыуға бәйле.


Әҙип тормошо - Журнал Агидель\nНияз Мәһәҙиев, Зөһрә Ҡотлогилдина\nНоғман Сөләймән улы МУСИНҒА – 85 йәш\nНоғман Мусин – иллегә яҡын проза китабы авторы, Салауат Юлаев исемендәге дәүләт премияһы лауреаты, Салауат Юлаев ордены кавалеры, БАССР-ҙың атҡаҙанған мәҙәниәт хеҙмәткәре, Рәсәй тәбиғәтен һаҡлау отличнигы. Халыҡ яҙыусыһының проза һәм публицистика өлкәһендәге эшмәкәрлеген һис икеләнеүһеҙ әҙәби ҡаһарманлыҡ тип нарыҡларға мөмкин! Ысынлап та, мәшһүр әҙиптең бай тел менән яҙылған талантлы әҫәрҙәрен нисәмә быуын йотлоғоп уҡый, уҡыясаҡ. Романдары, повестары һәм хикәйәләре хаҡында ҡәләмдәштәре, йәнә тәнҡитселәр Хәким Ғиләжев, Баязит Бикбай, Ғилемдар Рамазанов, Яҡуп Ҡолмой, Фәрит Иҫәнғолов, Зиннур Нурғәлин, Әнүр Вахитов, Салауат Галин, Әнғәм Хәбиров, Роберт Байымов, Рәшит Шәкүр, Зәйтүнә Шәрипова, Гөлфирә Гәрәева һәм башҡалар тос фекерҙәрен әйтһә, бихисап диплом һәм курс эштәре яҙыла, яҙыласаҡ.\nАрҙаҡлы яҙыусыға шағирҙар тарафынан байтаҡ бағышлауҙар ижад ителгән. Мәҫәлән, Барый Ноғоманов үҙенең “Күңел ынйылары“ тигән арнауында былай ти:\nТормош – һинең диңгеҙ,\nТулҡындарын көн дә ҡағаһың.\nАҫыл ынйыларын табаһың да\nКеше күңеленә тағаһың.\nХалҡы өсөн хеҙмәт һалғандарға\nТик бер яуап – халыҡ хөрмәте!\nИң ҙур ынйы – күңел күлдәрендә,\nМәңге буҙармаҫы, ҡиммәте.\nОлуғ юбилейың менән, хөрмәтле ил ағаһы,\nданлы халыҡ яҙыусыһы!\n“Ҡолғонама ҡайтҡан кеүек булам...”\n– Ноғман ағай, күркәм юбилейығыҙға әҙерлектәр барамы? Тыуған яғығыҙ Ишембайҙа, Өфөлә матур саралар ойошторолалыр, моғайын...\n– Өфөлә лә, Ишембайҙа ла быға тиклемге юбилейҙарымды ҙурлап, хөрмәтләп үткәрҙеләр, Аллаға шөкөр. 60 һәм 80 йәштәремде улай билдәләмәнем. Был юлы ла Өфөлә лә, Ишембайҙа ла юбилей сараларын ойоштороуҙан тыйылам. Олоғая килә һәр төрлө тантаналы йыйылыштар үткәреп, түрҙә ултырыу кешегә мәртәбә өҫтәмәйҙер ул. Ваҡытында барыһы ла булды, бүләктәр ҙә бирелде. Ҡалған ғүмерҙә рәхмәт тойғоһо менән йәшәргә ҡала. Яҡташтарыма рәхмәтем сикһеҙ. Ишембай районы хакимиәте башлығы Марат Хөсәйен улы Ғайсин быйыл да һабантуйға саҡырыу ебәрҙе, тик ҡайтып ҡына булманы.\n– Һеҙҙең һымаҡ халыҡ яҙыусыһына юбилейығыҙҙы билдәләмәү килешмәҫтер ул, быны уҡыусыларығыҙ аңламаҫ...\n– Һорауҙарға урауыраҡ яуап биреп ҡарайым, улайһа... Минең тыуған ауылым Ҡолғона үҙәктән йыраҡ, төпкөлдә, тау араларында урынлашҡан. Борон эргәһенән Ырымбурҙан, Стәрле, Белорет аша Верхнеуральскийға тиклем таш юл үткән. Әбей батша юлы тигәндәр уны. Күперҙәре өй кәрниздәре кеүек семәрләп ҡуйылған. “Селтәрле күпер“ тигән исеме әле лә ҡалған.\nЛәкин беҙҙең заманда Магнитогорск яғына газ үткәргес һуҙғанда ул юл ташландыҡҡа әйләнде, иғтибар бөттө. Аҙаҡ Инйәр аша юл һалынды. Тик был юлдан йөрөүсе Күмертау, Мәләүез яҡтарының халҡы, әйтәйек, Бөрйәнгә барыр өсөн йөҙ саҡрым урап үтергә мәжбүр. Уҙған быуаттың һикһәненсе йылдарында, әлеге юл яңынан төҙөлә башлағайны, минең ауылға ун биш саҡрым тирәһе етәрәк, туҡтап ҡалды. Ул бик ҡатмарлы юл, Башҡортостанда башҡа ундай юл юҡ. Барыһына ла мәғлүм: юл – ул тормош, юлһыҙ донъя алға бармай. Уйлап йөрөнөм дә, яҡташтарға ярҙам итеү теләгенән республиканың хәҙерге Башлығы Рөстәм Хәмитовҡа яҙҙым. 2013 йылда телевидение аша халыҡтың һорауҙарына яуап ойошторолдо бит, шунда мөрәжәғәт иттем. Ләкин өндәшеүсе булманы. “Электрон телеграмма ебәрһәң, ул мотлаҡ Башлыҡтың үҙенә барып эләгәсәк”, – тине Фәрзәнә ҡыҙым. Шулай иттем дә. Августа баҡсала инек, бер мәл хакимиәттән бер кеше килеп, Башлыҡтың өс көндән беҙҙең ауылда буласағын һәм шунда осрашырға теләүен белдерҙе, тине. Ҡыҙым менән йыйынып, тиҙ генә юлға сыҡтыҡ. Иртәгәһенә сәғәт ун берҙә республиканың транспорт һәм юл хужалығы буйынса дәүләт комитеты рәйесе Ильяс Мөниров, шул саҡтағы урман хужалығы министры Рәжәп Нәбиуллин, район хакимиәте башлығы Марат Ғайсин һәм башҡа яуаплы кешеләр менән бергә килеп төштөләр. Республика етәксеһе менән осрашҡанда уға ауылыбыҙҙың бик боронғо тарихлы булыуы тураһында ҡыҫҡаса мәғлүмәт бирҙем. Ауыл советы, мәктәп янында бик күп халыҡ йыйылғайны, тик уларҙы Башлыҡ янына бик яҡын ебәрмәйҙәр. “Ауылдаштарымдың да һеҙгә әйтер һүҙҙәре бар”, – тигәс, Рөстәм Зәки улы: “Улай булғас, килһендәр һуң”, – тине. Шулай итеп, яҡташтарымдың республика етәксеһе менән рәсми булмаған һөйләшеүе килде лә сыҡты. Бер ҡатын хатта Башлыҡты ҡосаҡлап алды. Ул фото республика матбуғатында донъя күрҙе. “Бал да бар, май ҙа бар, ит тә бар – ҡайҙа алып барып һатырға белмәйбеҙ”, – тип, юлһыҙлыҡҡа зарланды ауылдаштар. Артабан ике ҡатлы мәктәп яғына атланыҡ. Юл ыңғай элекке, емерек түбәле интернат бинаһы күҙгә ташланды. “Клуб янғайны, хәҙер йәштәр ошонда күңел аса”, – тип әйттеләр. Хәмитов менән Мөниров ниҙер һөйләшеп алдылар ҙа Межгорьеға кәңәшмәгә ашығып юлландылар.\n...Күпмелер ваҡыттан һуң мәктәпкә машина бирелде. Осрашыу мәлендә директор йыраҡ ауылдарҙан балаларҙы йөрөтөп уҡытырға транспорт юҡлыҡҡа зарланғайны. Шул уҡ йылды юлды эшләй башланылар. 2015 йылдың ноябрендә юл әҙер булды. Ике ҡатлы 400 урынға иҫәпләнгән мәҙәниәт йорто тиҙҙән асылыуға әҙерләнә. Бына шул тантанаға халыҡ йыйылғанда 85 йәшем уңайынан ҡотлап үтһәләр, яҡташтарым менән ҡыуанысыбыҙ уртаҡ буласаҡ.\n– Улай булғас, һеҙ үҙегеҙ ауылдаштарығыҙға иҫ киткес ҙур бүләк әҙерләгәнһегеҙ икән...\n– Һәр яҙыусы, ғөмүмән, республика кимәлендә күренекле шәхес үҙ районы, ауылы өсөн ҡулынан килгәнсә ярҙам күрһәтә алалыр, тим. Әлбиттә, матди ярҙам күрһәтеү беҙҙең ҡулдан килерлек эш түгел, ә һүҙ ярҙамы, тел ярҙамы ҡайһы саҡ ана шулай матди рәүештә лә сағылыш табып ҡуя. Белһәң, әҙип һүҙенең абруйы ҙур ул.\n– Тормошоғоҙҙа иң мөһим ваҡиға тип нимәне иҫәпләйһегеҙ?\n– Күп булғандыр инде ундай ваҡиғалар. Ә шулай ҙа киләсәктә ҙурыраҡ тормош юлына сығырға уйлаған мәл иң мөһимелер.\nӘсәйем Ҡөрьәнде ятҡа белгән. Туғыҙ бала менән йәтим ҡалғандар. Әгәр уның фатихаһы булмаһа, ҙур тормошҡа сыға алмаҫ инем.\nҺуғышҡа тиклем беҙҙең ауылда ете йыллыҡ мәктәп асылды. 1945 йылда ете класты тамамланым. Артабан уҡырға бөтә райондың башҡорттары Маҡарға бара. Уҡыу өсөн йөҙ илле һум түләргә кәрәк. Минең дә белем алғым килә. “Кешенән ҡалма, балам, уҡырға бар”, – тип, әсәйем дәртләндереп ебәрҙе. Һигеҙенсе класта 64 бала инек, әкренләп һирәгәйә башланыҡ. 1945 – 1946 йылдарҙа туғыҙынсыла “А”, “Б” кластарына бүленеп уҡыныҡ. Унынсы класта 28 кеше генә ҡалдыҡ. Шуларҙың 14-е генә өлгөргәнлек аттестаты алырға имтихан тапшырырға килде. Сығарылыш имтихандарын Петровское ауылында ҡабул иттеләр. Ул һынауҙар менән хәҙерге Берҙәм дәүләт имтихандарын сағыштырырлыҡ та түгел. Район мәғариф бүлеге мөдире үҙе ултыра. Райкомдан да килгәндәр. Шулай уҡ ике юғары белемле уҡытыусы һынау ҡабул итә. Беҙҙең мәктәптән химия һәм математика уҡытыусылары ла бар ине.\nБеренсе имтихан рус теленән ине. Ун дүртебеҙҙең яртыһы “икеле” алды ла ҡуйҙы. Ҡайһы бер ҡыҙҙар үҙҙәре теләп имтиханға килмәне. Шулай итеп, ете кеше аттестат алып сыҡтыҡ. Әсәйемдең фатихаһы миңә урта мәктәпкә юл асты.\nАҙаҡ үҙебеҙҙең мәктәптә уҡыттым. Йәш кешегә өҫ-башты ла ҡарарға кәрәк. Тик бер аҙҙан үҙебеҙҙең директор һуғыштан ҡайтты, һәйбәт уҡытыусылар килде. Шунан уйланым да әсәйгә: “Ун класс белем менән эшләп йөрөп булмаҫ, артабан уҡырға барырға ине”, – тинем. Өфөлә пединститут барлығын әйттем. “Уға ауыҙыңды ла асма!” – тине әсәй. Стәрлелә уҡытыусылар институты барлығын беләм, шуға: “Яҡынданыраҡта ла бар ул, Стәрлелә, ике йыллыҡ ҡына”, – тим. Әсәй: “Әллә инде, улайтып уҡып йөрөгән кеше юҡ бит”, – тине лә башҡа бер һүҙ ҙә өндәшмәне. Бер-ике көн йөрөгәс, былай тине: “Атайың ауырығанда, Вәсилә, һин улымды уҡыт, тигәйне. Уның һүҙен тотоп, ебәрәм”, – тине. Шулай итеп, әсәйем миңә тағы ҙур донъяға юл асты. Яңы бер мөхиткә килеп индем. Ун кеше бер бүлмәлә торһаҡ та, “отлично”ға тамамланым уҡыуҙы. Институтта профком рәйесе итеп һайлағайнылар. Шунан республика конференцияһына ебәрҙеләр. Артабан Мәскәүҙәге съезға ла делегат булып барҙым. Бына шулай: һәр нәмә киләсәккә юл аса, көс өҫтәй, донъяға ышаныслыраҡ ҡарай башлайһың. Уҡып бөткәс: “Ауылға директор булып ҡайт”, – тинеләр. “Бармайым”, – тинем. Сөнки мин ҡайтһам, еҙнәне эштән сығаралар ине. Район мәғариф бүлеге мөдире: “Беҙҙә инспектор юҡ, әйҙә, ҡайт”, – тигәс, ризалаштым. Дүрт-биш ай эсендә райондағы бөтә мәктәптәрҙе йөрөп сыҡтым. Тик хәрби комиссариаттан саҡырыу килде лә, армияға алып китте лә барҙылар.\nСтәрлелә Хәким ағай Ғиләжев уҡытҡайны. Ул әҙәби ойошманың эшен яйға һалып, ижади мөхит булдырҙы. Стена гәзиттәре сығара торғайныҡ. Күңелгә һалынған ошо орлоҡтар һалдат тормошонда шиғырҙар, хикәйәләр булып донъяға тыуҙы. Уларҙы “Октябрь уттары”на, “Ленинсы”ға ебәрә инем. Тәүге ижад емештәрем матбуғатта баҫылып сыҡҡас, дәртләнеп киттем. Һалдаттан ҡайтып килгәндә Хәким Ғиләжев ағай: “Мин һине ауылға ҡайтармайым, Өфөлә ҡал, киләсәгеңде уйла”, – тип, яҙмышымды хәл итте. Шулай итеп, 20 октябрҙә армиянан ҡайтып килгән һалдатты 21-ендә “Совет Башҡортостаны” гәзитенә эшкә алдылар. Ул саҡта Ғаффан Ғафаров мөхәррир ине. Уға: “Әсәй яңғыҙ, апайҙар кейәүгә сығып киттеләр, ярҙам итергә кәрәк, ҡайтып килергә ине бит әле”, – тип мөрәжәғәт иткәйнем. “Һин башта берәй аҙна эшләп ал, шунан һиңә ун көнгә командировка бирермен”, – тине.\nӘсәй нимә әйтер икән, тип ҡурҡа-ҡурҡа ғына ҡайттым. Өфөлә эшкә ҡалыуымды шунда уҡ белгермәнем. Төш ҡайтҡайным, кис кенә әйттем. Әсәй хәбәрен уйлап һөйләй торғайны. “Күңелең тартҡан эш булһа, йәй бесән, утын эшләшһәң, йәшәрмен”, – тине. Шулай, әсәйҙән фатиха алып, Өфөлә эшләп алып киттем.\n– Яҙмышығыҙға ҙур йоғонто яһаған кеше булдымы? Булһа, кем? Уның һеҙгә ниндәй ярҙамы тейҙе? Нимә өсөн һеҙ уға рәхмәтлеһегеҙ?\n– Әйтеп үттем инде. Әлбиттә, ундай кеше иң беренсе – әсәйем. Әгәр ҙә ваҡытында ул миңә урта мәктәп бөтөрөргә, аҙаҡ институт тамамларға фатихаһын бирмәһә, бөгөн бөтөнләй икенсе кеше булыр инем. Заманаларҙың ауырлығына ҡарамаҫтан, донъя йөгөн үҙ иңдәренә күтәреп, миңә уҡырға мөмкинлек бирҙе. Шуның өсөн әсәйемә ғүмер буйы рәхмәтле булдым.\nИжад буйынса дәртләндереп тороусы, ярҙам итеүсе – Хәким Ғиләжев ағай. Арабыҙҙа ете-һигеҙ йәш кенә айырма булһа ла, ул мине улы кеүек күрҙе.\nӨфөлә бер йыл эшләгәс, ауылға ҡайттым. Хикәйәләрем сыҡҡылап торҙо. “Зөһрә” исемле тәүге повесымды яҙғас, ҡышҡы каникул ваҡытында киттем Хәким ағай янына. Өс көн эсендә уҡып сыҡтыҡ. “Әҫәр бар, алып ҡайтып, яңынан эшләп килтер”, – тине. Яҙғы каникулда тағы килдем. Был юлы ҡарап сыҡты ла: “Әҙәби Башҡортостан”ға, Ғәйнан Әмиригә алып бар”, – тине. Шулай итеп, тәүге күләмле әҫәрем 1956 йылда журналдың июнь, июль айҙарында сыҡты.\nҮҙем дә күп кешегә ярҙам иттем. Мәҫәлән, күптән түгел Раят Вәлиевтың “Цех” тигән романын уҡыным. Минең йәштә 500 битлек күләмле әйберҙе ҡарап сығыу еңел түгел. Йыш ҡына лупа ла ҡулланып уҡыным, сөнки ҡыҙыҡ. Белореттағы металлургия комбинатына арналған. Авторҙың “Күләгәле утрау” тигән китабы ла сыҡҡайны. Милиция органдарында эшләгән. Теле иҫ киткес бай. Сабир Шәриповтың яҡташы икән. Әҫәр менән танышыуҙан күңелем булды. Саҡырып алдым. Һөйләшеп ултырҙыҡ. Апрель аҙағында кире биргәйнем ҡулъяҙмаһын, әле шуның өҫтөндә эшләйҙер, тип уйлайым.


Тимер юл ҡуласаһы | ГТРК «Башкортостан» — Новости Уфы и РБ\nДим станцияһынан Шаҡшаға тиклем электричкала 21 һум түләп 40 минутта барып етергә мөмкин. Был турала ҡарар республика хөкүмәтендә сираттағы транспорт сәғәтендә ҡабул ителде. Әле иһә пассажирҙар өсөн билет хаҡы 67 һум. Ҡала электричкаһы проектын бойомға ашырыу сиктәрендә транспорт селтәрен үҙ-ара тоташтырыу, ә бының өсөн күсеп ултырыу комплекстарын төҙөү ҡаралған. Радий Хәбиров йыл аҙағына тиклем Алға транспорт картаһын электричкаларҙа ла файҙаланыуҙы хәл итеү бурысын ҡуйҙы. Әлеге ваҡытта был карта менән Башавтотранс автобустарындағы юл хаҡын түләргә мөмкин. Йыл аҙағына тиклем Алға түләү селтәренә шәхси йәмәғәт транспортының да ҡушылыуы көтөлә. Картаны файҙаланыу өҫтөнлөктәре беренсе сентябрҙән үк ғәмәлгә инә.


Баймаҡ районы Үрге Иҙрис ауылында йәшәүсе Ринат Мөсәлимовтың ҡорбан байрамына махсус һимертелгән һарыҡтарына ихтыяж ҙур\nУңған фермерҙың хужалығында бөгөн илле баштан ашыу һарыҡ иҫәпләнә. Көнөнә бер нисә тапҡыр бирелгән һоло, айырым тәрбиә һәм һаҡсыл мөнәсәбәт иһә ваҡ малды һимертеүгә ныҡ ярҙам итә. Хужалыҡтағы һарыҡтарҙың күбеһе аҙбарҙан сыҡмай ҙа тиерлек. Фермер әйтеүенсә, ҡорбанға оҙатыласаҡ мал махсус аҫрала. Малдың бөтә ағзаһы ла теүәл, һау булырға тейеш.\nЙүнсел Романов, Куйбышев, Волгоград кеүек тоҡомло һарыҡтарға түгел, ә ерлектәге ваҡ малдарға өҫтөнлөк бирә. Мөсәлимовтар фермерлыҡ эшенә 2011 йылда ныҡлап тотона. Бөгөнгө көндә фермер һарыҡсылыҡтан тыш, йылҡысылыҡ тармағына ныҡлы иғтибар бирә.\nИхтыяж булғас, тәҡдим дә арта. Ғаилә киләһе йыл ваҡ мал, йылҡыларҙан тыш, һыйыр малының һанында арттырыу бурысын ҡуйған. Әйткәндәй, һарыҡтарға мосолмандарҙың изге байрамынан тыш, башҡа көндәрҙә лә һорау ҙур, бынан тыш Ринат Мөсәлимов һәр ваҡыт һабантуй, ҡорбан байрамдарына бағымсылыҡ ярҙамы ла күрһәтә.


«Киске Өфө» гәзитенең сайты - ҠАПҠАЛАР ҺӘМ КҮПЕРҘӘР - 2019 - Мәҡәләләр\nКүҙ алдына килтерегеҙ: ҙур сәхнәне иҙәндән түбәгә хәтле ҡаплап торған ҡәҙимге шаршау, баҡтиһәң, ике яҡҡа шар асылып китә торған оло ҡапҡалар икән! Был образ - яңы тыуған сабый алдында йәйрәп киткән ҙур йыһан һәм донъя. Бәй, ул бер генә ҡатлы түгел, бер аҙ барғас, йәнә ике яҡҡа ике ҡанат кеүек яңы ҡапҡалар һирпелеп асыла, артабан бара биргәс - тағы ла яңы ҡапҡалар ҡоласын кирә. Әйҙүк, Кешем, рәхим ит Йәшәүгә! Был бит ерҙәге ожмах ҡапҡалары, тип ымһынып китә Кеше йәне. Уғаса булмай, ҡапҡаларҙы үтеү өсөн шарттар - әҙәми зат әллә үҙе уйлап сығарған, әллә фәрештәләрҙән ишеткән ташҡа яҙылмаған ҡанундар яңғырай башлай: "Кеше ғүмере буйы күперҙәр һала: уйҙан, йырҙан, хыялдан... Таштан, ағастан... ғәмәлдәрҙән..." Тимәк, күперһеҙ йәшәй алмай, ҡапҡаларҙы аса алмай бәндә. Шағир булып тыуған бәйғәмбәр был шарттарҙы спектакль буйы ҡабатлай, бер-береһен танымаған йәндәрҙе таныштыра, аңламағандарын яҡынайта. Ләкин ҡапҡаларҙы асырға ынтылыу бар кешегә лә хас түгел, имеш, һәм кемдер уларҙы асырға кәрәк, тип тә уйламай. Ә кемгәлер улар һәр ваҡыт ябыҡ, йәки танау төбөндә ябыла... Кендек ҡушаматы өсөн ғәрләнеп йәшәгән малай ҙа төрлө яҙмыштар, хикәйәттәр араһында күпер ҡороу менән мәшғүл. Уның күперҙәре - самими хыялдан, өҙөлөп йәлләүҙән, һынсыл ҡыҙыҡһыныуҙан хасил.\nАҡ плащ кейгән Шағир (Башҡортостандың халыҡ артисы Марат Ҡорбанғәлиев) тамашасы ҡаршыһына сыға, яй ғына үҙенең хикәйәтен бәйән итә башлай. Тауышы тәүәккәл һәм ҡәтғи, һағышлы һәм бәхетле - ул барыһын да әйтеп бөтөргә, барса һорауҙарын да биреп ҡалырға тейеш. Ләкин бер туҡтауһыҙ ағылған тормош даръяһы ашыҡмай. Башта тыуаһы, шунан үҫеп әҙәм булаһы бар... Әҙәмдәрҙән өйрәнәһе бар. Өйрәтәһе бар.\nМилли Йәштәр театры тормошонда ифрат мөһим булған тамаша - Башҡортостандың атҡаҙанған сәнғәт эшмәкәре Мәсәлим Күлбаев ҡуйған спектакль шулай тыныс һәм ҡабаланмай ғына башлана. Уның һалмаҡлығы, бер нөктәгә төбәлгән уҡталышы, режиссер алымының серле ябайлығы - һәммәһе бер маҡсатҡа буйһонған: фәлсәфи әҫәрҙең тәүтауышын, халыҡсан ғибрәти заңын һаҡлау. Милли Йәштәр театрының "Оҙон-оҙаҡ бала сағы" - ул тамашасы менән серләшеү, әңгәмә ҡороу, "наҙлы психологизм" хозурында аралашыу.\nМостай Кәримдең повесы - сикһеҙ йомаҡ һәм һорауҙар йомғағы бит ул. Бала саҡта көн һайын тыңланған әкиәт һис тә ялҡытмаған кеүек, был әҫәр ҙә уҡыған һайын, театрҙа ҡараған һайын яңыса тағатылған йомғаҡ кеүек үҙенә арбай. Оло инәйҙең (Альбина Кашанова) һабаҡтары, Кесе инәйҙең (Аида Күлбаева) саялығы, Атаһының (Марат Сәйфуллин) киң күңеле, Әсғәттең (Дмитрий Гусев) үҙен-үҙе тоттора торған шаян хәйләләре, Мәрәһимдең (Кирилл Ажмяков) йыры һәм Аҡйондоҙҙоң (Юлиә Абрарова) һөйөүе... Спектакль серле яҙмыш һорауҙарынан тора. Ләкин улар тере тамсыларҙан торған шишмә һыуы кеүек танһыҡ. Һәм был шишмә ғүмерҙә лә һыуһынды ҡандырмаҫтыр, ахыры.\nСпектакль аҙағына хәтле бер тында ҡарала. Тамашасының йәше-ҡарты геройҙар менән бергә "күпер төҙөй", "ҡапҡаларҙы асып яба". Ләкин был эш - мәңгелек хеҙмәт, әҙәм булыу өсөн һалған көс, имеш... Аҡ плащлы Шағир тамаша аҙағында инде һалдат гимнастеркаһы кейеп, һуғыш ғәрәсәтенән иҫән-имен ҡотолған Кендек менән бик һаҡ һөйләшә, хатта ғәйепле йылмая. Ни өсөн тигәндә, ул бит Шағир, ул бик күп һорауҙарын биреп өлгөрмәне, бик күптәренә яуап таба алманы... Ә ғүмер даръяһы аға... Туҡтамай ҙа һәм ҡабаланмай ҙа.\nРежиссер Мәсәлим Күлбаевтың һәм театр коллективының халыҡ шағирының мираҫын арымай-талмай халыҡҡа тапшырыуы - йөрәк ҡапҡаларын асыуҙары һәм сәхнәүи талант аша замандаштар күңеленә күпер һалыуҙары һәр яңы спектакль һайын тамашасыны һоҡландыра һәм ғәжәпләндерә. Артабан да шулай булһын.\nЯҙылған: 15.10.19 | Ҡаралған: 437


Өфөлә 1-2 сентябрҙә марафонсылар өсөн ҡала үҙәген ябалар\n2 сентябрҙә Өфөлә дүртенсе тапҡыр Өфө халыҡ-ара марафоны ойошторола, унда 3,5 меңдән ашыу кеше ҡатнашырға теләк белдергән. Марафонды әҙерләү һәм уҙғарыу өсөн ҡала уртаһында 1 сентябрҙә көндөҙгө сәғәт 4-тән алып 2 сентябрь төнгө 12-гә тиклем транспорт хәрәкәте ябыла.\n12:47, 31 август 2018 Иҡтисад\nРеспубликала иң яҡшы һалым түләүсе муниципалитеттар билдәләнде\nБыйыл ғинуар-июль айҙарында республиканың йыйылма бюджетына яҡынса 88 миллиард һум күскән (2017-нең тәүге ярты йыллығына (+25%). Яҡынса 10% граждандар түләгән мөлкәт һалымдарына тура килә — 8,71 миллиард һум, тип билдәләнеләр Федераль һалым хеҙмәтенең Башҡортостан идаралығында.\n10:47, 31 август 2018 Иҡтисад\nБорай районында Башҡортостандың 100 йыллығына балалар баҡсаһы төҙөлә\nРеспубликаның Борай районы Борай ауылында 95 урынлыҡ балалар баҡсаһы төҙөлә башланы. Башҡортостандың 100 йыллығына арналған объектты киләһе йылдың көҙөндә файҙаланыуға тапшырыу күҙаллана.\n17:46, 30 август 2018 Иҡтисад\nТөбәктә ураҡ буйынса Саҡмағош районы алда бара\nБашҡортостан аграрийҙары ошо көндәрҙә урып-йыйыу кампанияһының экваторын уҙа. Иген баҫыуҙарының яртыһы тиерлек сабылған, 1,5 миллион тонна ашлыҡ – планлаштырылған уңыштың 50% йыйып алынған.\n12:37, 30 август 2018 Иҡтисад\nӨфөлә «Миловка паркы» өлөшсөләре күптән көткән фатирҙарын алды\nӨфөлә «Миловка паркы» торлаҡ комплексында 10/2-се һәм 10/3-сө ике күп фатирлы йорт файҙаланыуға тапшырылды. Бөгөн 150-нән ашыу өлөшсө күптән көткән фатир асҡыстарын алды.\n17:46, 29 август 2018 Иҡтисад\nБашҡортостандың эшҡыуарлыҡ ойошмалары ассоциацияһы сентябрҙә консультацияларға саҡыра\nБашҡортостандың эшҡыуарлыҡ ойошмалары ассоциацияһы кесе һәм урта эшҡыуарлыҡ субъекттары эшмәкәрлеге мәсьәләләре буйынса бушлай шәхси консультациялар циклын дауам итә, тип хәбәр иттеләр республика эшҡыуарлыҡ ойошмалары ассоциацияһының матбуғат хеҙмәтенән.\n12:37, 29 август 2018 Иҡтисад\nРеспубликаның 27 ҡала-районында торлаҡ-коммуналь хужалыҡ өлкәһендә инвестиция проекттары тормошҡа ашырыла\nӘлеге ваҡытта Башҡортостандың 27 муниципалитетында торлаҡ-коммуналь хужалыҡ өлкәһендә 50-нән ашыу инвестиция программаһы тормошҡа ашырыла.\nРеспублика Торлаҡ-коммуналь хужалыҡ министрлығында билдәләүҙәренсә, бындай программаларҙы ғәмәлгә ашырыу коммуналь инфраструктура системаларын яңыртыуҙың һөҙөмтәле ысулдарының береһе булып тора.\n11:50, 29 август 2018 Иҡтисад\nӨфөлә яңы биҫтәлә мәктәп төҙөү дауам итә\nДим районындағы «Сағыу» биҫтәһендә мәктәп төҙөлөшө дауам итә. Район муниципалитетынан хәбәр итеүҙәренсә, әле свай ҡағыу һәм «А» секцияһында свай ҡырҡыу башланған.\n9:56, 29 август 2018 Иҡтисад\nӨфөнән иң ҡиммәтле йәйге авиабилетты 254 һумға һатып алғандар\nӨфөлә йәшәгән ир-уҙаман 2018 йылдың йәйендә иң ҡиммәтле авиабилеттар һатып алған рәсәйҙәр рейтингына ингән. Яҡташыбыҙ 254 мең һумға Башҡортостандың баш ҡалаһынан Испанияның Аликанте ҡалаһына осҡан.\n14:27, 28 август 2018 Иҡтисад\nӨфөлә Рәсәй энергетика форумы уҙғарыла\nБашҡортостандың баш ҡалаһында 2018 йылдың 23-26 октябрендә сит ил делегациялары ҡатнашлығында XVIII Рәсәй энергетика форумы һәм «Урал энергетикаһы» халыҡ-ара күргәҙмәһе ойошторола.\n11:05, 28 август 2018 Иҡтисад\nКүмертау авиазаводы вертолеттары Төркиәнең ашығыс хеҙмәттәр паркын тулыландыра\nТиҙҙән Күмертау авиация етештереү предприятиеһының Ка-32 вертолеттары Төркиәнең эҙләү-ҡотҡарыу хеҙмәттәре паркын тулыландыра. Был аҙнала уҡ Төрөк Республикаһына өс вертолет оҙатыу күҙаллана, тип хәбәр итә «Башҡортостан» ДТРК-һы.\n9:00, 28 август 2018 Иҡтисад\nБашҡортостанда 19 миллион һумлыҡ суммаға бактериаль һәм туберкулез аллергены һатып алалар\nБашҡортостан Һаулыҡ һаҡлау министрлығы «2018 йылда Башҡортостанда социаль әһәмиәтле сирҙәрҙе иҫкәртеү һәм уларға ҡаршы көрәш» республика маҡсатлы программаһының «Вакционопрофилактика» ярҙамсы программаһы сиктәрендә бактерия һәм туберкулез аллергендары һатып ала.\n12:29, 27 август 2018 Иҡтисад\nӨфөлә инвалидтар өсөн һөнәрҙәр йәрминкәһе уҙа\nБашҡортостандың баш ҡалаһында 30 августа һаулыҡ мөмкинлектәре сикле кешеләр өсөн вакансиялар йәрминкәһе була.\n«Башинформ» агентлығына Өфөләге Халыҡ мәшғүллеге үҙәгенән хәбәр итеүҙәренсә, йәрминкәгә килгәндәрҙе иҡтисадтың төрлө өлкәләрендә эш урындары көтә.\n10:02, 27 август 2018 Иҡтисад\nТөбәктә игендең уңышы 1,3 миллион тоннанан ашҡан\nБашҡортостан аграрийҙары әлеге мәлдә 1,3 миллион тоннанан ашыу ашлыҡ йыйған, гектарынан уртаса уңыш 20,2 центнер тәшкил итә, тип хәбәр иттеләр республика Ауыл хужалығы министрлығының матбуғат хеҙмәтенән.\n18:14, 24 август 2018 Иҡтисад\nӨфөлә Ҡулса урамында транспорт хәрәкәте ябылған\nБашҡортостандың баш ҡалаһында Ҡулса урамында А.Невский урамынан алып Репин урамына тиклемге участкала транспорт хәрәкәте ваҡытлыса ябылған. Сикләү 25 августа таңғы сәғәт 5-тә алына.\n18:03, 24 август 2018 Иҡтисад\n«Миловка паркы»ндағы ике йорт проблемалылар иҫәбенән төшөп ҡалды — Башҡортостандың Төҙөлөш һәм архитектура буйынса дәүләт комитеты\n«Миловка паркы» торлаҡ комплексында төҙөүсе Өфө районы хакимиәтенән 10/2-се һәм 10/3-сө ике күп фатирлы йортто файҙаланыуға тапшырыуға рөхсәт алды.\n«Хәҙер милекселәр асҡыс алып, көтөп алған фатирҙарына күсенә башлай, — тине Башҡортостан Төҙөлөш һәм архитектура буйынса дәүләт комитетының матбуғат секретары Анастасия Сабликова.\n16:25, 24 август 2018 Иҡтисад\nӨфөлә педагогтар өсөн финанс белеме буйынса квалификацияны күтәреү курстарын ойошторалар\nӨфө төбәк методик үҙәге белем биреү ойошмалары уҡытыусыларын, методистарын, администраторҙарын финанс белеме буйынса квалификацияны күтәреү өсөн бушлай курстарға төркөмдәр йыйыуҙы дауам итә.\n11:23, 24 август 2018 Иҡтисад\nБашҡортостан Хөкүмәтендә ит етештереү күләменә бәйле борсолоу белдерәләр\nБашҡортостанда ит етештереү тәүге ярты йыллыҡта 6%, йәки 8,6 мең тоннаға кәмегән. Быға Мәләүез районындағы Мәжит Ғафури исемендәге Башҡортостан ҡошсолоҡ комплексының ябылыуы сәбәпсе.\n9:56, 24 август 2018 Иҡтисад\nБашҡортостан бюджетына һалым керемдәре 21 миллиард һумға артҡан – Рөстәм Хәмитов\nБашҡортостан бюджетҡа һалым керемдәренең үҫеш темптары йәһәтенән илдә алдынғыларҙың береһе булды. Башҡортостан Башлығы Рөстәм Хәмитов 2018 йылдың тәүге ярты йыллығында республиканың социаль-иҡтисади үҫеш йомғаҡтарына арналған республика Хөкүмәте ултырышында ошо хаҡта хәбәр итте.\n15:42, 23 август 2018 Иҡтисад\nӨфөләге Инорс биҫтәһендә сауҙа-күңел асыу үҙәге төҙөлә\nИнорс биҫтәһендә «Акварель» яңы сауҙа-күңел асыу үҙәге төҙөлә. Ул Ферин, Фронт бригадалары, В. Лесунов, Летчик Кобелев урамдары сигендә урынлашҡан. Әлеге мәлдә төҙөүселәр дөйөм майҙаны 23 мең квадрат метрлыҡ өс ҡатлы бинаның һуңғы ҡатының каркасын һала.\n10:53, 23 август 2018 Иҡтисад\nРеспубликала Рәсәйҙең көньяғына даими рейстар асырға ниәтләйҙәр\nБашҡортостандың Транспорт һәм юл хужалығы буйынса дәүләт комитеты Өфөнән Сочиға, Анапаға, Симферополгә йыл әйләнәһенә рейстар ойоштороу варианттарын тикшерә.\n10:13, 23 август 2018 Иҡтисад\nКүмертауҙа юғары технологиялы нефть промыслаһы ҡорамалын сығарырға ниәтләйҙәр\nРеспублика хөкүмәте вице-премьеры — Башҡортостандың ер һәм мөлкәт мөнәсәбәттәре министры Евгений Гурьев «Ойлтим» яуаплылығы сикләнгән йәмғиәте башлығы Владимир Лавров менән Күмертауҙа юғары технологиялы нефть промыслаһы ҡорамалы заводын төҙөү буйынса инвестиция проектын тормошҡа ашырыу мәсьәләләрен тикшерҙе.\n17:58, 22 август 2018 Иҡтисад\nБашҡортостанда 299 миллион һумлыҡ «Шүлгәнташ» музей комплексы төҙөлә\nБашҡортостандың Бөрйән районында «Шүлгәнташ» тарихи-мәҙәни комплекс төҙөргә ниәтләйҙәр. Ошо маҡсатта республика ҡаҙнаһынан 299 миллион һум бүленеүе мөмкин.\n16:31, 22 август 2018 Иҡтисад\nРеспубликала 5,5 мең ғаилә балалар пособиеһының яңы төрөн юллаған\nБашҡортостанда беренсе бала тыуыу йәки уллыҡҡа (ҡыҙлыҡҡа) алыу менән бәйле айлыҡ пособиены 2,9 мең ғаилә юллаған. 8892 һум күләмендәге пособие балаға йәш ярым тулғансы түләнә.\n13:42, 22 август 2018 Иҡтисад\nБашҡортостанда «эш хаҡына тиклем» займдар аҙайған\nБашҡортостанда микрозаймдың уртаса күләме икенсе кварталда 9 089 һум тәшкил иткән. Был бер йыл элекке менән сағыштырғанда 11,2% аҙыраҡ (10 234 һум). Мәғлүмәттәрҙе Милли кредит тарихы бюроһы баҫтырып сығарған.\n12:03, 22 август 2018 Иҡтисад\nРеспублика аграрийҙары 68 мең гектарҙан ашыу майҙанға ужым арышы сәскән\nБашҡортостанда ужым культураларын сәсеү дауам итә. 20 авгусҡа мәғлүмәттәр буйынса, 68,1 мең гектар сәселгән, тип хәбәр итәләр Ауыл хужалығы консультациялау үҙәгенән.\n11:38, 22 август 2018 Иҡтисад\nБашҡортостандың баш ҡалаһында 23 августа коммуналь, социаль һәм шәхси хеҙмәттәр күрһәткән ойошма һәм предприятиеларҙың махсуслаштырылған һөнәрҙәр йәрминкәһе була.\n9:00, 22 август 2018 Иҡтисад\nШүлгәнташ мәмерйәһенә тиклемге юлға ҡасан асфальт түшәүҙәре билдәле булды\nБашҡортостанда Шүлгәнташҡа тиклем юл һалырға тейешле компанияны һайлап алыу аукционы тамамланды. Унда «Башкиравтодор» ғына ҡатнашты. Быйыл һәм киләһе йылда ул Иҫке Собханғолдан алып мәмерйә боролошона тиклем 11 саҡрымлыҡ юлға асфальт түшәй.\n15:02, 20 август 2018 Иҡтисад\nҮҙәк банк Башҡортостандың 100 йыллығына иҫтәлекле аҡсалар сығарырға әҙерләнә\nРәсәйҙең Үҙәк банкы «Республика ойошторолоуға 100 йыл тулыу уңайынан» 3 һәм 50 һумлыҡ иҫтәлекле аҡсалар сығарырға йыйына. Был 2019 йылға билдәләнгән.\nӨс һумлыҡ тимер аҡса 925-се келәймәле көмөштән һуғыла.\n10:58, 20 август 2018 Иҡтисад\nБашҡортостанстат республикала пенсияның уртаса күләмен атаны\nБашстат республикала пенсияларҙың уртаса күләмен атаны. Һуңғы йылда пенсионерҙар һаны 1,5% артҡан һәм хәҙер 1,186 миллион кеше тәшкил итә. Былтыр улар 1,168 миллион булған.\n8:58, 20 август 2018 Иҡтисад\nБашҡортостанда 2018 йылдың өсөнсө кварталына ҡала биләмәләрендә, округтарҙа һәм райондарҙағы торлаҡтың бер квадрат метрының уртаса баҙар хаҡын раҫланылар.\n15:30, 17 август 2018 Иҡтисад\nТәүге ярты йыллыҡта Башҡортостан халҡына 24,2 мең ипотека займы бирелгән. Был — 39 миллиард 934 миллион һум, уҙған йылдың ғинуар-июненә ҡарағанда 1,8 тапҡырға күберәк.\n15:02, 17 август 2018 Иҡтисад\nМәктәпкәсә белем биреү капиталь төҙөлөш объекттарын берлектә финанслауға, атап әйткәндә, өс йәшкәсә балалар өсөн өҫтәмә урындар булдырыуға 2018 йылда федераль бюджеттан Башҡортостан бюджетына 666,9 миллион һум һәм 2019 йылда 694,6 миллион һум күләмендә икенсе бюджет-ара трансферт йүнәлтелә.\n13:06, 17 август 2018 Иҡтисад\n24 августан 28-енә тиклем Өфөнөң тарихи өлөшөндә автотранспорт хәрәкәте сикләнә. Аксаков урамындағы юл яңы йылылыҡ трассаһын төҙөүҙе дауам итеү өсөн ябыла, тип хәбәр итә «Өфө инженер селтәрҙәре» муниципаль унитар предприятиеһы.\n11:30, 17 август 2018 Иҡтисад\nБашҡортостанда йәшәүселәрҙең си ил банктарында – 1056, юридик берәмектәрҙең 65 иҫәбе бар. Был хаҡта Федераль һалым хеҙмәтенең Башҡортостан буйынса идаралығынан хәбәр иттеләр.\n11:00, 17 август 2018 Иҡтисад\nБашҡортостан Башлығы Рөстәм Хәмитовтың бойороғо менән республиканың 15 районында хәүефле агрометеорологик күренештәргә — ҡоролоҡҡа һәм ҡыуан елгә бәйле ғәҙәттән тыш хәл режимы индерелгән.\n10:03, 17 август 2018 Иҡтисад\nБашҡортостандың өҫтөнлөклө инвестиция проекттары исемлеге ике яңы проект менән тулыланды. Ҡарар республиканың иҡтисади үҫеш министры Сергей Новиков рәйеслегендәге профилле комиссия ултырышында ҡабул ителде.\n15:29, 16 август 2018 Иҡтисад\nӨфөләге Республика онкология диспансерында төҙөлөш эштәре дауам итә.\n«Әлеге ваҡытта хирургия корпусына төкәтмә төҙөү буйынса монолит-каркас эштәре тамамлана.\n13:26, 16 август 2018 Иҡтисад\nБашҡортостан — тәүге ярты йыллыҡта яңы еңел автомобилдәр баҙары күләме буйынса тәүге биш төбәк иҫәбендә, тип асыҡланы «Автостат» аналитиктары. Ошо ваҡыт эсендә республикала 27,2 мең яңы автомобиль һатылған, 2017 йылдың ошо уҡ осорона ҡарағанда 15% күберәк.\n12:39, 16 август 2018 Иҡтисад\nБашҡортостанда бер йыл эсендә пенсионерҙар һаны 1,5% артҡан һәм әле 1 миллион 186 мең кеше тәшкил итә, тиелә Башҡортостанстаттың статистика мәғлүмәттәрендә.\n11:35, 16 август 2018 Иҡтисад\nӨфөлә йыл башынан майҙаны 32 квадрат метрға тиклем булған фатирҙарҙы ҡуртымға биреү 16 процентҡа артҡан. «Фатирҙар донъяһы» федераль порталы мәғлүмәттәре шундай.\n8:26, 16 август 2018 Иҡтисад\n«Хәүефһеҙ һәм сифатлы юлдар» федераль программаһы сиктәрендә 15 августа Өфө — Шакша участкаһында юл япмаһын ремонтлау башланды, был участкала хәрәкәт сикләнгән.\n15:09, 15 август 2018 Иҡтисад\nРеспублика баҫыуҙарынан хәбәрҙәр: майҙандарҙың биштән бер өлөшө йыйып алынған\nАвгуст уртаһына сәсеү майҙандарының биштән бер өлөшөндә уңыш йыйып алынған, тип хәбәр иттеләр Башҡортостан Ауыл хужалығы министрлығынан. Был – яҡынса 380 мең гектар иген һәм ҡуҙаҡлы культуралар.\n12:13, 15 август 2018 Иҡтисад\nФедераль һалым хеҙмәтенең Башҡортостан буйынса идаралығында ете айға йомғаҡ яһанылар: бөтә кимәлдәге бюджеттарға 248 миллиард 467 миллион һум йыйылған.\n15:13, 14 август 2018 Иҡтисад\nБашҡортостандың Бүздәк районы Бүздәк ауылындағы Көньяҡ биҫтәһендә һыу тәьминәте селтәрҙәре төҙөлә (икенсе сират).\nОшо маҡсатҡа 27,9 миллион һум бүлеү күҙаллана, тип хәбәр ителә дәүләт һатып алыуҙары сайтында.\n9:45, 14 август 2018 Иҡтисад\nБашҡортостанда аграрийҙар ярты миллион тонна иген йыйып алған. Ял көндәренә урынлашҡан һауа торошо урып-йыйыу кампанияһы темпын һиҙелерлек тиҙләтергә мөмкинлек бирҙе, тип хәбәр иттеләр республика Ауыл хужалығы министрлығынан.\n17:21, 13 август 2018 Иҡтисад\nБашҡортостан таможня эшмәкәрлеге урынында тышҡы сауҙа әйләнеше тәүге ярты йыллыҡта 9,7%, уҙған йылдың ғинуар-июнь айҙары менән сағыштырғанда 2 миллиард 688 миллион АҠШ долларына тиклем артҡан.\n15:33, 13 август 2018 Иҡтисад\nНуғайҙа юл үткәргес проекты финанслау күҙлегенән оптималь булырға тейеш. Башҡортостан Башлығы Рөстәм Хәмитов республиканың баш ҡалаһын үҫтереү башланғыстарына арналған форумда ошо хаҡта белдерҙе.\n13:10, 13 август 2018 Иҡтисад\nMedia Мarkt көнкүреш техникаһы магазиндары селтәре Өфөлә һатыуҙы яба. Компанияның сайтында ябыу һәм тауарҙы бөтөрөү тураһында мәғлүмәт баҫылған да инде.\n12:13, 10 август 2018 Иҡтисад\n«Башҡортостан ҡала яны пассажирҙар компанияһы» 2018 йылдың ете айында 2 миллион 800 меңдән ашыу кешене йөрөткән. Уларҙың 2016 меңе — федераль, 342 меңе төбәк льготаларына эйә, шулай уҡ 260 мең уҡыусы һәм көндөҙгө бүлектә уҡыған студент.\n10:46, 10 август 2018 Иҡтисад\nРеспубликала 500 күп ҡатлы йорт һалына\nӘлеге ваҡытта республикала дөйөм майҙаны 2,5 миллион квадрат метрлыҡ 500 самаһы күп ҡатлы йорт һалына. Башҡортостан Башлығы Рөстәм Хәмитов Төҙөүселәр көнөнә арналған тантанала ошо хаҡта хәбәр итте.\n9:23, 10 август 2018 Иҡтисад\nТөбәктә ужым культураларын сәсеү башланды\nБашҡортостанда киләһе йыл уңышы өсөн ужым культураларын сәсә башланылар. Тәүгеләрҙең береһе булып Әлшәй районының «Агрокоопинвест» ауыл хужалығы предприятиеһы эшкә тотондо.\n13:36, 9 август 2018 Иҡтисад\nТөбәктә эҫе көндәр булырмы: синоптиктар фаразы\nҺуңғы өс көндә Өфөлә һәм тотош Башҡортостанда һауа температураһы ҡапыл түбәнәйҙе. Термометр бағанаһы көндөҙ +14, төндә иһә +9 градусҡа тиклем төштө. Синоптиктар мәғлүмәте буйынса, йонсоу, ямғырлы һәм елле һауа торошо алдағы ял көндәренә тиклем дауам итә.\n11:34, 9 август 2018 Иҡтисад\nӨфөлә Башҡорт дәүләт университеты студенттары өсөн ҡунаҡхана тибындағы ятаҡ корпустары төҙөлә\nӨфөнөң Киров районында, Зәки Вәлиди, Пушкин, Аксаков, Гоголь урамдары менән сикләнгән кварталда Башҡорт дәүләт университеты студенттары өсөн социаль, мәҙәни һәм көнкүреш объекттары менән ҡунаҡхана тибындағы ике ятаҡ корпусы төҙөлә.\n8:58, 9 август 2018 Иҡтисад\nБашҡортостан Хөкүмәте Красноярск крайындағы авиафажиғәлә һәләк булғандарҙың ғаиләләренә ете миллион һум түләй\nБашҡортостан Башлығы Рөстәм Хәмитовтың бойороғо буйынса 4 августа Красноярск крайының төньяҡ-көнбайышында вертолет ҡолау арҡаһында һәләк булған яҡташтарыбыҙҙың ғаиләләренә берешәр миллион һум матди ярҙам күрһәтелергә тейеш.\n8:29, 9 август 2018 Иҡтисад\nДепутаттар Дәүләт Думаһына бензинға хаҡтарҙы дәүләт көйләүе тураһындағы проект индерҙе\nКПРФ партияһынан депутаттар Дәүләт Думаһына бензинға һәм дизель яғыулығына хаҡтарҙы дәүләт көйләүе тураһында закон проектын индерҙе, тип хәбәр итә «РИА Новости», парламенттың түбәнге палатаһының мәғлүмәттәр базаһына һылтанма менән.\n17:51, 8 август 2018 Иҡтисад\nТөбәк аграрийҙарына яғыулыҡҡа 177 миллион һум өҫтәмә аҡса бүленде\nЯғыулыҡҡа хаҡ артыуға бәйле Рәсәй Хөкүмәте резерв фондтан баҫыу эштәрен уҙғарыу өсөн 90 мең тоннанан кәм булмаған дизель яғыулығы һатып алыуға төбәктәргә субсидияға 50 миллиард һум йүнәлтте.\n14:36, 8 август 2018 Иҡтисад\nСтәрлетамаҡта Ағиҙел аша күперҙе 31 авгусҡа төҙөкләндерергә тейештәр\nСтәрлетамаҡта Ағиҙел аша күперҙе 31 авгусҡа төҙөкләндерергә тейештәр. Ай башында күперҙә соҡор барлыҡҡа килгәйне, хәрәкәт итеү шунда уҡ ауырлашты.\nБашҡортостандың Транспорт һәм юл хужалығы буйынса дәүләт комитетынан хәбәр итеүҙәренсә, ҡала бюджеты ремонт өсөн аҡса бүлгән, ул 31 авгусҡа тамамланырға тейеш.\n17:46, 7 август 2018 Иҡтисад\nТөбәктең төньяҡ-көнсығышында Баҫыу көнө үтте\nБашҡортостанда һуңғы Баҫыу көнө Ҡыйғы районында уҙҙы. Шулай итеп, республиканың бөтә агроклимат зоналарында: Урал алды һәм Урал аръяғы далаһында, көньяҡ һәм төньяҡ урман-далаһында, төньяҡ-көнсығышта урып-йыйыу эштәренә арналған саралар үтте.\n17:04, 7 август 2018 Иҡтисад\nӨфөлә «Һөт иле»ндә Башҡортостандың иң яҡшы сырын һайлайҙар\nӨфөлә «Һөт иле» фестивале барышында «Башҡортостандың иң яҡшы сыры» конкурсы уҙғарыла. Республика Ауыл хужалығы министрлығынан хәбәр итеүҙәренсә, профессиональ жюри республиканың иң яҡшы сырын һайлай.\n16:24, 7 август 2018 Иҡтисад\nБашҡортостандың Милли архивы тарихи документтарҙың күсмә күргәҙмәләрен ойоштора\nУҙған шәмбелә, 4 августа, Учалы районы Туңғатар ауылы янындағы матур яланда Башҡортостандың 100 йыллығына арналған «Барын-табындар йыйыны» уҙҙы.\nБайрам барышында Башҡортостандың Милли архивы «Архив документтарында — Учалы районы тарихы» темаһына күсмә күргәҙмә ойошторҙо.\n15:03, 7 август 2018 Иҡтисад\nСтәрлетамаҡ районының Загородный ауылында 139 урынлыҡ балалар баҡсаһы төҙөйҙәр\nБашҡортостандың Стәрлетамаҡ районы Загородный ауылында 139 урынлыҡ балалар баҡсаһы төҙөйҙәр.\nДәүләт һатып алыуҙары сайтында төҙөлөш-монтаж һәм сафҡа индереү эштәрен башҡарыуға конкурс иғлан ителгән.\n10:45, 7 август 2018 Иҡтисад\nСиләбе компанияһы «НефАЗ» асыҡ акционерҙар йәмғиәтен банкротлыҡҡа бирҙе\nСиләбеләге «Уралавтоком» яуаплылығы сикләнгән йәмғиәте Башҡортостандың арбитраж судына «НефАЗ» акционерҙар йәмғиәтен (КамАЗ-ға инә) банкрот тип таныу тураһында ғариза бирҙе.\n9:40, 7 август 2018 Иҡтисад\nРеспубликала сирек миллион тоннанан ашыу ашлыҡ һуғылған\n6 авгусҡа Башҡортостан аграрийҙары тарафынан 101 мең гектар майҙан сабылған, шуның 83 мең гектары — һуғылған, тип хәбәр итә республика Ауыл хужалығы министрлығы.\n8:32, 7 август 2018 Иҡтисад\nРеспубликаның Төҙөлөш һәм архитектура буйынса дәүләт комитеты Өфө, Салауат, Октябрьский һәм Сибай төҙөүселәрен тикшерә\nБашҡортостандың Төҙөлөш һәм архитектура буйынса дәүләт комитеты ошо йылдың икенсе яртыһында Өфөлә, Салауатта, Октябрьскийҙа һәм Сибайҙа күп фатирлы йорттар һалған 15 төҙөүсене тикшерә.\n17:14, 6 август 2018 Иҡтисад\nӨфөлә һаулыҡ һаҡлау һәм мәғариф өлкәһе ойошмаларының һөнәрҙәр йәрминкәһе уҙа\n9 августа Башҡортостандың баш ҡалаһында һаулыҡ һаҡлау, социаль хеҙмәттәр, мәғариф һәм финанс эшмәкәрлеге өлкәһе ойошмаларының һөнәрҙәр йәрминкәһе була.\n16:21, 6 август 2018 Иҡтисад\nРеспубликала юлдарҙы төҙөкләндереү буйынса территориаль заказға өҫтәмә объекттар индерелгән\nБашҡортостан хөкүмәте 2018-2019 йылдарҙа юлдарҙы төҙөкләндереү буйынса территориаль заказға өҫтәмә объекттар индерҙе. Был турала Юл хужалығы буйынса эксперт советы ултырышынан һуң билдәле булды.\n12:48, 6 август 2018 Иҡтисад\n1 ғинуарҙан өҫтәмә хаҡҡа һалым 20 процентҡа тиклем арттырыла\nРәсәй Президенты Владимир Путин өҫтәмә хаҡҡа һалымды 18 проценттан 20 процентҡа тиклем арттырыу тураһында законға ҡул ҡуйҙы. Ул 2019 йылдың 1 ғинуарынан үҙ көсөнә инә.\n11:02, 6 август 2018 Иҡтисад\nБүздәк консерва комбинатында республикала тәүге майонезды сәнәғәти эшкәртеү асылды\nБашҡортостан Башлығы Рөстәм Хәмитов Бүздәк районына эш сәфәре барышында Бүздәк консерва комбинатында («Пищепром» акционерҙар йәмғиәте филиалы) етештереү линияларын һәм әҙер продукция келәтен ҡараны.\n9:31, 6 август 2018 Иҡтисад\nБашҡортостанда заманса стандарттар буйынса малсылыҡ комплексы барлыҡҡа киләсәк\nРеспубликаның Ҡалтасы һәм Борай райондарында дөйөм 5 мең баш һыйыр малы менән яңы ҙур фермалар барлыҡҡа киләсәк. Бынан тыш, Яңауылда ҡаты сыр етештереү буйынса завод төҙөйҙәр.\n11:25, 3 август 2018 Иҡтисад\nИлеш районында «Реаль эштәр» проектын ғәмәлгә ашырыуға 2,3 миллион һум йүнәлтелгән\n«Берҙәм Рәсәй» партияһының «Реаль эштәр» төбәк проекты бына инде дүртенсе йыл Илеш районы халҡының мәсьәләләрен хәл итә. 2018 йылда ғына проектты ғәмәлгә ашырыуға 2,365 миллион һум йүнәлтелгән.\n11:00, 3 август 2018 Иҡтисад\nБашҡортостандың ауыл хужалығында хеҙмәт етештереүсәнлеген арттырырға кәрәк – Рөстәм Хәмитов\nХеҙмәт етештереүсәнлеген арттырыу – республиканың агросәнәғәт комплексы алдында торған мөһим бурыстарҙың береһе. Ошо хаҡта Башҡортостан Башлығы Рөстәм Хәмитов ауыл хужалығы продукцияһын етештереүгә һәм һатыуға арналған түңәрәк өҫтәлдә белдерҙе.\n9:50, 3 август 2018 Иҡтисад\nӨфөлә бензинға хаҡтар элекке кимәлдә һаҡлана\nӨфөнөң яғыулыҡ ҡойоу станцияларында бензинға һәм дизель яғыулығына хаҡтар үҙгәрешһеҙ ҡала, тип хәбәр итә Башҡортостанстат.\nСтатистиктарҙың мәғлүмәттәре буйынса, баш ҡалала АИ-92 маркалы бензиндың бер литры өсөн уртаса хаҡ – 40,59 һум;\n9:00, 3 август 2018 Иҡтисад\nРеспублика Фәндәр академияһы ғилми эшмәкәрлеккә 33,5 миллион һум аҡса ала\nБашҡортостан Фәндәр академияһының тикшеренеү эшенә быйыл 33,5 миллион һум аҡса йүнәлтелә, тип хәбәр иттеләр төбәк хөкүмәтенең матбуғат хеҙмәтенән. Ғилми тикшеренеүҙәрҙең өҫтөнлөклө йүнәлештәре исемлеге сиктәрендә 12,5 миллион һумлыҡ 22 проект ҡаралған.\n16:29, 2 август 2018 Иҡтисад\nБашҡортостан парламенты спикеры велосипедтарға һалым индереү идеяһын «сәйер» тип атаны\nБашҡортостан Республикаһы Дәүләт Йыйылышы — Ҡоролтай рәйесе Константин Толкачев Facebook селтәрендә тиҙҙән велосипедтарға һалым индереүҙәре тураһында яңылыҡҡа үҙ фекерен белдерҙе.\n15:33, 2 август 2018 Иҡтисад\nӨфөнөң Нуғай ауылында 1 сентябргә 950 уҡыусылыҡ мәктәп корпусы асыла\nҠала янындағы Нуғай ауылында 147-се мәктәп бинаһын төҙөп бөтөп киләләр. Былтыр төҙөлөштөң беренсе сираты – 300 уҡыусылыҡ корпус һәм бөтә административ һәм инженер бүлмәләр файҙаланыуға тапшырылды.\n11:15, 2 август 2018 Иҡтисад\nТөбәктә кооперативтарға ярҙамға 300 миллион һумдан ашыу йүнәлтәләр\nРеспубликала агросәнәғәт комплексында кооперативтарға һәм башҡа кесе хужалыҡ формаларына булышлыҡ итеү дауам итә. Уларҙың үҫешенә дәүләт ярҙамы бөгөнгө көнгә 700 миллион һумдан артып киткән.\n10:00, 2 август 2018 Иҡтисад\nРеспубликала эшһеҙҙәр һаны кәмей һәм эш хаҡы арта\nМәшғүллек хеҙмәтенең һуңғы мәғлүмәттәре буйынса, Башҡортостанда 19,2 меңдән ашыу рәсми теркәлгән эшһеҙ иҫәпләнә.\nСағыштырыу өсөн: йыл башында рәсми теркәлгән эшһеҙҙәр һаны 20,7 мең кешегә еткән.\n8:30, 2 август 2018 Иҡтисад\nБашҡортостандың 32 районында ужым культураларын урып-йыйыу башланды\nБашҡортостандың 32 районында ужым культураларын урып-йыйыуға төштөләр, тип хәбәр иттеләр төбәктең Ауыл хужалығы министрлығынан.\n«Дөйөм алғанда, бөгөнгә республикала 41,6 мең гектар ужым арышы, бойҙай һәм тритикале сабылған.\n16:32, 1 август 2018 Иҡтисад\nБашҡортостанда шәхси эшҡыуарҙарҙы шәхси консультацияға саҡыралар\nБашҡортостандың Эшҡыуарлыҡ ойошмалары ассоциацияһы кесе һәм урта эшҡыуарлыҡ субъекттарының эшмәкәрлеге буйынса бушлай шәхси консультациялар уҙғара.\n11:15, 1 август 2018 Иҡтисад\nБашҡортостан ярты йылда сит илгә 190 мең тонна иген сығарған\nТәүге ярты йылда Башҡортостан сит илгә 190 мең тонна бөртөклө иген культураһын сығарған, тип хәбәр иттеләр республиканың Ауыл хужалығы министрлығында.\n10:05, 1 август 2018 Иҡтисад\nӨфө йәштәрен төрлө профилле вакансиялар йәрминкәһенә саҡыралар\n2 августа Башҡортостандың баш ҡалаһында йәштәр өсөн төрлө профилле вакансиялар йәрминкәһе үтә.\n«Башинформ» агентлығына хәбәр итеүҙәренсә, йәштәргә тәҡдим ителгән эш урындары араһында – администратор, тәрбиәсе, хеҙмәтсе ҡатын-ҡыҙ, бармен, диспетчер, инженер, кондуктор, консультант, программист, курьер, менеджер, шәфҡәт туташы, официант, ашнаҡсы, етештереү һәм хеҙмәт бүлмәләрен йыйыштырыусы вакансиялары.\n9:20, 1 август 2018 Иҡтисад\nАвгустан Башҡортостандағы эшләүсе пенсионерҙар пенсияны арттырылған күләмдә ала башлай\n2 августан 2017 йылда эшләгән Башҡортостан пенсионерҙары пенсияны арттырылған күләмдә ала башлай.\nРәсәй Пенсия фондының республика буйынса бүлексәһенең матбуғат хеҙмәтендә билдәләүҙәренсә, эшләүсе пенсионерҙарҙың страховка пенсиялары күләмдәрен йыл һайын августа ҡайтанан иҫәпләү буйынса бөтә эштәр ваҡытында башҡарылған.\n8:40, 1 август 2018 Иҡтисад


Социум // Төҙөкләндереү йылы\nТөҙөкләндереү йылы дауам итә...\nҮткән йылда баш ҡаланың тышҡы йөҙө күҙгә күренеп үҙгәрҙе - ҡала матурланды, таҙарҙы, заманса биналар ҡалҡып сыҡты, яңы юлдар һалы нды, баш ҡала урамдары яҡтыртылды, балалар ө сөн уйын майҙансыҡтары барлыҡҡа килде. Хәйер , бындай үҙгәрештәр республиканың халыҡ йәшә гән башҡа урындарында ла булды. Бар эштәр ҙә\nТөҙөкләндереү йылы сиктәрендә уҙғарылған са ралар һөҙөмтәһе.\nПрезидент Советы ултырышында билдәләнеүенс ә, Төҙөкләндереү йылының маҡсаттарына өлгәше лде, бөтә мәсьәләләр ҙә уңышлы хәл ителде. Б ашҡортостан Президенты Мортаза Рәхимов фекер енсә, иң мөһиме - кешеләрҙең тормош сифатын\nкүтәреүгә өлгәшелде: торлаҡ күпләп төҙөлә, мәҙәниәт һарайҙары, мәктәп һәм балалар баҡса лары, дауаханалар, санаторий корпустары һәм башҡа социаль объекттар барлыҡҡа килә, бина түбәләре һәм фасадтары, юл участкалары, трот уарҙар, йылылыҡ һәм һыу менән тәьмин итеү си стемалары ремонтлана.\nШуның менән бер рәттән, республика башлығы\nфекеренсә, хәл итәһе проблемалар ҙа юҡ түге л. Миҫал өсөн, торлаҡ проблемаһы киҫкен тора : үткән йылда ғына Өфөлә, бөтә илдәге кеүек үк, торлаҡҡа хаҡтар ике тапҡырға артҡан. Таб ышы юғары булған ғаиләләр генә бөгөнгө көндә\nипотека ала ала.\nТорлаҡ проблемаһының төп сәбәбе, Башҡортос тан Президенты һүҙҙәренә ҡарағанда, торлаҡ т өҙөлөшө күләменең тейешенсә булмауы. Төҙөүс еләр күп осраҡта төҙөүгә ер участкаларын алғ ан ваҡытта проблемаларға юлыға.\n- Был проблеманы хәл итеү өсөн тәүәккәл са ралар талап ителә. БР Хөкүмәтенә "берҙәм тәҙ рә" принцибы буйынса юридик шәхестәргә һәм г раждандарға ер участкаларын биреү һәм тапшыр ыу тураһында ҡарар эшләү буйынса республика ведомство-ара комиссия булдырыу тураһындағы мәсьәләне ҡарау кәрәк, - тине Мортаза Ғөбәйҙ улла улы.\nҮткән йылдың төп йомғағы, Президент билдәл әүенсә, торлаҡ йорттарҙы, ихаталарҙы тотоуҙа\nкешеләрҙең культураһы күтәрелде. Уларҙың эк ологик өмәләрҙә һәм конкурстарҙа әүҙем ҡатна шыуы быны иҫбатлай.\n- Халыҡтың үҙҙәре йәшәгән урынын матурлау теләге ҙур, - тине Мортаза Рәхимов. - Әммә б ыл әлегә норма, йәшәү рәүеше һәм күптәрҙең ф екере түгел. Беҙгә күп эшләргә кәрәк әле. Үҫ еп килгән быуынға бысратмаҫҡа, йорттарҙы һәм\nихаталарҙы һаҡларға өйрәтергә кәрәк. Был ат а-әсәләр, мәктәп, киң мәғлүмәт саралары, баш ҡа йәмәғәт институттары бурысы.\n2007 йыл Башҡортостанда Башҡортостан менән\nРәсәй берҙәмлегенең 450 йыллығы йылы тип иғ лан ителде. Юбилей алдынан 40-ҡа яҡын мөһим социаль объект сафҡа инәсәк Тимәк, республик ала төҙөкләндереү дауам итә.


Табиптарҙы ла аңлау кәрәк » «Йәшлек» гәзите | Газета «Йәшлек»\nГазета "Йәшлек" » Һаулыҡ һаҡлау » Табиптарҙы ла аңлау кәрәк\n11.01.2013 Табиптарҙы ла аңлау кәрәк\nЗ. Хәсәнованың «Хәрби-табип комиссияһы нимә ҡараған?» исемле мәҡәләһен уҡып саҡҡас та, авторҙың борсолоулы, үпкәле һүҙҙәрен ниндәйҙер кимәлдә үҙемә ҡағылышлы һымағыраҡ итеп ҡабул иттем. Сөнки мин – элекке хәрби табип. Инде ун йыл тирәһе отставкала булыуыма ҡарамаҫтан, һаман да үҙемде шул «тире» эсендәге кеүек тоям. «Яман шеш» тип аталған шундай ҙа етди сирҙәрҙе лә ваҡытында күреп, тейешенсә диагноз ҡуя алмаған табиптарға ҡарата, тәү ҡарауҙа, ысынлап та, тап автор ҡуйған һорау бик тә урынлы һымаҡ.\nМин үҙем бер ҡасан да военкоматтарҙағы хәрби-табип комиссияһында ҡатнашҡаным юҡ. Киреһенсә, элегерәк, хеҙмәт иткән дәүерҙә, «гражданка»нан ана шундай ауырыу һалдаттар часҡа килеп эләккән осраҡтарҙа, уларҙы, ябай тел менән әйткәндә, «комиссовать» итеп ҡайтарып ебәрә торғайныҡ. ҡайһы бер хәрби табиптар, военкоматтарҙағы коллегаларына үҙҙәренең ризаһыҙлыҡтарын белдереп, һуҡрана ине. Әммә, ситтән тороп военкомат табиптарын тәнҡитләүселәрҙән айырмалы, был осраҡҡа ҡарата фекерем икенсерәк.\nЯман шеш шуныһы менән ҡатмарлы: тыштан ҡарағанда билдәләре күренеп тормаған бындай сирҙәр күбеһенсә һуңғы стадияһына еткәс кенә беленә. Әлбиттә, шул ваҡытҡа тиклем кеше үҙе бер ни ҙә тоймай ғына йәшәй бирә. ҡурҡыныс сир башҡа органдарға күсеп (метастаздар башлана), уларҙың нормаль эшмәкәрлегенә тотҡарлыҡ яһай башлағас ҡына әкренләп һиҙелә. Шул саҡта ғына ауырыу тәү мәртәбә табипҡа килә. Ә табиптар, үҙ нәүбәтендә, ентекләп ҡарап, рентген, компьютер томографияһы һәм башҡа тикшереүҙәр ярҙамында ул сирҙе таба ла инде. Ә әрмегә ебәреү ҡаралған егеттәрҙең һәр береһенә (урыҫтар әйтмешләй, «на всякий случай») баштан-аяҡ шундай тикшереү, әлбиттә, ҡаралмаған. һәм ул мөмкин дә түгел – бындай ҡиммәтле тикшереүҙәрҙе үтеүгә хатта ауырыуҙар ҙа оҙаҡ ҡына сиратта тора.\nКүҙ алдына килтереп ҡарағыҙ: һеҙ берәй ергә эшкә урынлашырға комиссия үтеү маҡсаты менән поликлиникаға килдегеҙ. Ә һеҙҙе, һаулығына һис тә зарланмаған кешене, томография, рентгенография, фиброгастроскопия, ректоромоноскопия, сигмоскопия, энцефалография һымаҡ башҡа һанһыҙ, ҡатмарлы тикшереүҙәргә ебәрәләр... Айҙар буйы баштан-аяҡ тикшерелеп, комиссия үтеп йөрөү кемгә генә оҡшар ине икән? Ғөмүмән, был – мөмкин түгел. Үкенескә күрә, табип халҡын тәнҡитләргә ғәҙәтләнгәнбеҙ, йәмәғәт.\nӘ бындай осраҡтарҙы мин, Аллаһы Тәғәлә әллә ҡасан уҡ яҙып ҡуйған яҙмыш, тип атайым. Ниндәй ҙә булһа башҡа комиссияларҙы үтеп, икенсе берәй ергә эшкә, йә иһә уҡыуға ингән хәлдә лә, мәҡәләлә күрһәтелгән Богодеров, Шишкин тигән егеттәрҙе шундай уҡ яҙмыш көтөр ине.\n«... Табиптар хәрби хеҙмәткә алынасаҡ егеттең һаулығында тайпылыштарҙы нисек күрмәгән һуң?» тигән һорауға мин бына ошолай итеп яуап бирер инем. Табиптарҙың ниндәй генә тәжрибәле, иғтибарлы булыуына ҡарамаҫтан, хатта комиссия составына бөтә илдән академик, профессорҙарҙы йыйып алып килеп ултыртҡан хәлдә лә, һаулығына ул саҡта бер ҙә зарланмаған был егеттәр армияға, һис шикһеҙ, алыныр ине.


Рөстәм Хәмитов Нидерландтар архитекторы Йос Куйперс менән осрашты // Йәмғиәт | новости башинформ.рф\nРөстәм Хәмитов Нидерландтар архитекторы Йос Куйперс менән осрашты\n10:06, 21 ноября 2016 Йәмғиәт\nӨФӨ, 2016 йыл, 21 ноябрь. /«Башинформ» мәғлүмәт агентлығы, Александр Смирнов/.\n18 ноябрҙә Республика йортонда Башҡортостан Башлығы Рөстәм Хәмитов архитектура, ҡала һәм ландшафт дизайны, мираҫты һаҡлау өлкәһендәге эксперт, «Cuijpers Consultancy» бюроһы (Нидерландтар) етәксеһе Йос Куйперс менән осрашты. Өфөлә архитектор «Ҡунаҡсыллыҡ һәм туриндустрия форумы» XII махсуслаштырылған күргәҙмәһендә ҡатнашты.\nЯҡтар ҡаланы планлаштырыу, мәҙәни һәм тарихи мираҫ объекттарын һаҡлау мәсьәләләрен, шулай уҡ Өфөнө үҫтереү мөмкинлектәрен тикшерҙе.\n– Республикала ҡала халҡы өсөн уңайлы йәшәү шарттары булдырыу өҫтөндә эш алып барырға тырышабыҙ. Кешеләрҙең тораҡ пункттарҙа үҙҙәрен икенсерәк, иркенерәк тойоуҙарын теләйбеҙ, – тине Рөстәм Хәмитов. – Үҙ ваҡытында ҡалалар сәнәғәт майҙансыҡтары – предприятие булараҡ төҙөлгән. Йәшәү өсөн шарттарға иғтибар ителмәгән. Бөгөн хәл үҙгәрә. Ҡала халҡының талаптары ғәҙел рәүештә арта. Тейешле йүнәлештә хәрәкәт башланды. Ҡала биләмәһендә ял итеү өсөн майҙандар, парктар, скверҙар төҙөлдө.\nЫңғай йүнәлештәр төҙөүселәр, бюрократик кәртәләр менән бәйле мәсьәләләргә лә осрай, тип билдәләне республика Башлығы.\nЙос Куйперс уның эше ҡаланы планлаштырыу һәм мәҙәни мираҫты һаҡлау менән бәйле булыуын әйтте. Шуға күрә ул Өфөнө ошо күҙлектән баһалай.\n– Тарихи, мәҙәни туризмға килгәндә, хәҙер Өфөнөң хәле еңел түгел. Беренсе, артабан икенсе тарихи объектты емереү йәһәтенән ҙур проблема юҡ. Һөҙөмтәлә ул уртаса статистик ҡалаға әүерелә, – тине архитектор. – Ябай ҡала кешеләр өсөн генә түгел, туристар өсөн дә насар, сөнки улар һеҙгә килеүҙән туҡтаясаҡ. Бер кем дә Мәскәүҙән, Санкт-Петербургтан йәки Владивостоктан Өфөгә килмәйәсәк, улар быны үҙҙәренең ҡалаһында ла күрә ала. Туризмды үҫтереү өсөн булған тарихи объекттарҙы һаҡларға саҡырам.\nТеги: ҡаланы планлаштырыу,архитектура,бр башлығы


Ҡышҡы температура рекорды ҡыйратылды | ГТРК «Башкортостан» - Хәбәрҙәр | 248733\n02 декабря 2021 — 11:50 ГТРК «Башкортостан»\n1 декабрҙә Өфөлә тәүгә ҡышҡы температура кимәленең антирекорды ҡуйылды. Башҡортостандың гидрометеорология үҙәгенән хәбәр иттеләр.\nӨфө-Дим аэрология станцияһында һауа температураһы абсолют максимумдан артылды һәм +4,3 градус тәшкил итте. Ошондай йылы ҡыштың беренсе көнөндә әлегә тиклем 2010 йылда теркәлгән. 11 йыл элек беренсе декабрҙә 3,6 градус йылы булған.\nКиләһе көндәрҙә Башҡортостанда һауа торошоноң үҙгәреүсән булыуы көтөлә. Төбәктә көндөҙ һауа температураһы нолдән юғары, төндә һалҡынайтып туңдыра. Ямғыр, ҡар, киҫкен ел юлдарҙа боҙлауыҡ барлыҡҡа килеүенә булышлыҡ итә. Автомобиль йөрөтөүселәр юлда иғтибарлы булырға, тиҙлекте кәметергә, уҙыш маневрҙарын яһамаҫҡа саҡырыла.\nЕр шары буйлап мәкерле сир - коронавирустың яңы штамы “омикрон” тарала\nМарий халҡы Шорыкйол байрамын билдәләй\nЮғалған йолаларҙы тергеҙеп\nХәйерле иртә, Республика! - 14.01.22 Һандар сере\nДоброе утро, Республика! - 13.01.22 Осложнения варикозной болезни\n«Хәбәрҙәр» Алһыу Суфиянова менән - 13.01.22\n«Хәбәрҙәр» Флүрә Мурзина менән - 12.01.22\nВ Башкирии уменьшилось число алкогольных отравлений\nВести-24. Башкортостан - 14.01.22\nРеспублика Хөкүмәтендә үткән оператив кәңәшмәлә билдәләнеүенсә, омикрон таралыу сәбәпле медицина учреждениеларында койкалар резервын күҙ уңында тоторға, дарыуҙар запасын әҙерләргә, йәнә ирекмәндәр штабының эшен йәйелдерергә, санитар-эпидемиологик талаптарҙы үтәүгә контролде көсәйтергә кәрәк....\nБала көйһөҙләнеп тора икән, өйҙә ҡалыуы хәйерлерәк. Уҡыусылар өсөн онлайн әллә оффлайн уҡыу уңайлымы? Өфөнөң 161-се лицейы уҡыу йылының икенсе яртыһына балаларҙы ҡабул итеүгә етди әҙерләнгән. Ингән урында уҡытыусылар үҙҙәре ковидҡа ҡаршы инспектор булып эшләй. Көндөң беренсе яртыһында улар белем...\nӘле үк табиптар уның менән бик күп кеше ауырыясаҡ, тип иҫкәртә. Омикрон башҡа штамдарға ҡарағанда, 4-7 тапҡырға тиҙерәк тарала. Хатта унан битлектәр ҙә ҡотҡара алмаясаҡ. Йөрәге, үпкәләре, бауырҙары ауырыусыларға ул айырыуса ҡурҡыныс тыуҙыра. Шуға ла табиптар кеше күп йөрөгән урындарҙа мотлаҡ...\nЙәш егет Айҙар Зәкиров бер йыл дауам иткән үҙенсәлекле марофонына йомғаҡ яһаны. Ул 365 көн дауамында һәр иртә йүгереү менән шөғөлләнә. Иртәнге сәғәт һигеҙенсе яртынан 20 градуслыҡ сатлама һыуыҡ булыуына ҡарамаҫтан, Ағиҙел яры буйында 40-тан ашыу йәш егет һәм ҡыҙҙар йыйылды. Улар барыһы...\nБыл дата күптәр өсөн әһәмиәтле, шуға ла уны байрам итеү күркәм йолаға әүерелгән. Бүләктәр тапшырып өлгөрмәгәндәр өсөн дә тағы ла мөмкинлек тыуа. Өфөлөләр бүләктәргә яҡынса ун мең самаһы аҡса китә, ти. Бүләктең ниндәйе генә түгел, нисек бүләк итеүеле лә әһәмиәтле. Бигерәк тә, балалар өсөн...\nБөрө районының Шишмә ауылында мәжүси Яңы йылды ҡаршыланылар. Үҙенсәлекле байрамда йәштәр ҙә, ололар ҙа ҡатнаша. Ҡунаҡтарҙы ауыл башында төрлө костюмдар кейгән кешеләр ҡаршы ала. Байрам уңышлы үтһен һәм йыл имен булһын өсөн мари руханиҙары йолаларға тоғро ҡала. Аҙаҡ, шулай уҡ ғөрөф-ғәҙәттәргә ярашлы...\nӨфөнөң иппотерапия үҙәгендә “Ир баланы атҡа атландырыу” йолаһы уҙғарылды. Дүрт йәшен тултырған малайҙар атта йөрөп, казактар сафына баҫты. “Ир баланы атҡа атландырыу” йолаһы доға ҡылыуҙан башлана. Был иң мөһим шарттарҙың береһе. Сараға бөтәһе биш малай йыйылған. Улар ата-әсә ризалығы менән...


Тынмаһын сулпы сыңдары » «Йәшлек» гәзите | Газета "Йэшлек"\nГазета "Йәшлек" » Мәҙәниәт һәм сәнғәт » Тынмаһын сулпы сыңдары\n06.12.2018 Тынмаһын сулпы сыңдары\n"Тамыр" каналы ойошторған "Сулпылар" республика телевизион конкурсы сирек быуаттан ашыу талантлы балаларҙы үҙенә йыя. Йыл башында республикабыҙҙың төрлө ҡала-районынан 200 самаһы йыр-моңға һәләтле малай-ҡыҙы бәйгелә ҡатнашырға теләк белдергәйне. Интернетта барған онлайн-тауыш биреү һөҙөмтәһендә уларҙың 70-е һайлап алынды. Икенсе турға үткән 30 кешенән 12-һе генә финалға килеп етте.\nКонкурс барышын йыл буйына зәңгәр экран аша күҙәтеп барҙыҡ. Жюри ағзалары Гөлнара Хәлфетдинова, Илнур Рамазанов, Венер Камалов һәм башҡалар балаларға актер оҫталығы, тамашасы менән аралашыу, вокал буйынса аҡыллы кәңәштәр бирҙе. Уларға "йондоҙло" эксперттар ҙа ҡушылып, ябай тамашасы күҙлегенән сығып фекерҙәре менән бүлеште. "Сулпылар" республика телевизион конкурсының алып барыусыһы Алмас Таһиров һәр сығарылышты ҡыҙыҡлы итеп ойошторҙо.\nБылтыр конкурстың финалы "Өфө уттары" күңел асыу комплексында "Сулпылар йондоҙҙары бейетә" дискотекаһы форматында үтһә, быйыл йәш таланттар тәү тапҡыр ҙур сәхнәгә сыҡты. Х. Әхмәтов исемендәге Башҡорт дәүләт филармонияһының ҙур залы "Сулпылар" – ҙур ғаилә" тип аталған тамашаны түҙемһеҙләнеп көткән бәләкәй тамашасылар, ата-әсәләр һәм олатай-өләсәйҙәр менән тулғайны. Кескәйҙәр гөж килеп концерт ҡараны – берәүҙәр яратҡан йырсыһына ҡушылып рәхәтләнеп йырланы, икенселәр арығансы бейене.\nЙырлап-бейемәйенсә күңел түҙәме, ана, сәхнәлә сығыш яһаған ҡыҙҙар һәм малайҙар үҙҙәрен һыуҙағы балыҡ кеүек тота! Әбйәлилдән Айгизә Вәлиева "Бер алманы бишкә бүләйек" йырын башҡарғас, зал уны оҙаҡ алҡышланы. Киләсәктә Айгизәнән бик шәп артист сыҡмаҡсы! Ҡыҙсыҡ барлыҡ залдың күңелен яулап алды, уға һоҡланмаған кеше ҡалманы. Тағы бер талант эйәһе , иң йәш ҡатнашыусыларҙың береһе, Өфө малайы Арыҫлан Ҡырымсурин Ш. Бабичтың “Башҡортостан” йырын башҡарғанда барлыҡ тамашасы ҡушылып йырланы, аяҡ үҙенән үҙе тыпырлауға күсте. Бәләкәстең ошо йәштә ҙур сәхнәгә сығырға баҙнат итеүе – үҙе бер батырлыҡ.\nСиләбе ҡалаһынан килгән Артур Асҡаров тураһында ла тик маҡтау һүҙҙәре әйтергә мөмкин. Тәүге сығышы менән сағыштырып ҡарағанда күҙ алдында күренеп үҫте, һәр кәңәште тотоп шөғөлләнде, вокал буйынса ғына түгел, телмәре өҫтөндә лә эшләне, күп итеп башҡортса китаптар уҡыны, ти уның хаҡта ойоштороусылар.\nҮтеп барған Ғаилә йылына арналған концертта Венер Камалов ҡыҙҙары Дилбәр һәм Гөлдәр, диджей Булат Сарбаев улы Ирхан, йырсы Илнур Рамазанов ҡустыһы Илшат менән сығыш яһаны. Сарала "Сулпылар" ҙың алмаштырғыһыҙ алып барыусыһы Алмасҡа атаһы актер Илгиз Таһиров ярҙам итте. Тамашаны режиссер Гөлсәсәк Игебаева һәм мөхәррир Асия Шаһмина әҙерләгән.\nШулай итеп, бәйге номинацияларына Айгизә Вәлиева ("Халыҡсан тауыш"), Арыҫлан Ҡырымсурин ("Иң ҡыйыу башҡарыусы"), Диана Бәҙретдинова ("Эстрадабыҙ өмөтө") һәм Айзель Әҙелбаева ("Иң һөйкөмлө башҡарыусы") лайыҡ булды. Өсөнсө урын хужалары булып Сәйҙә Гәрәйшина (Өфө ҡалаһы), Артур Асҡаров һәм Сәлим Ғөбәйҙуллин (Хәйбулла районы) танылды. Икенселектә — Илештән Илнар Ғилметдинов һәм Хәйбулланан Гөлдәр Аллабирҙина булһа, беренсе урынға Әбйәлилдән Ринат Ғаззалов сыҡты. Ә конкурстың төп призы —гран при Миәкә яҡтарына юлланды, сөнки йәш таланттар араһында Искәндәр Тажетдиновҡа етеүсе булманы.\nБыл конкурста оло юл үткән балаларҙың сара ғүмерлеккә иҫендә ҡаласаҡ. Оло юл тип әйтәм, сөнки баш ҡалаға ҡат-ҡат килеү, йыр яҙҙырыу, телевидение сығарылыштарында ҡатнашыу, үҙ-үҙеңдең өҫтөндә эшләү һис тә анһат түгелдер. Балаларҙың һәр сағыу, оҫта сығышы нигеҙендә ата-әсәләрҙең, музыка белгестәренең баһалап бөткөһөҙ хеҙмәте ята. Ҡатнашыусылар йыр-моңға ҡарата һөйөүен һүрелтмәйенсә, сулпы сыңындай саф тауыштарын артабан да күп тапҡыр яңғыратһын ине.


14-се мәктәп "зәңгәр яғыулыҡҡа" тоташтырылды\n13 Октябрь 2020, 00:53\nБаймаҡ районында ауылда тәбиғи газ булып та, уға тоташтырылмаған мәктәп ҡалманы\nТантана уңайы менән уларҙың ҡыуанысын уртаҡлашырға район хакимиәте башлығының иҡтисад буйынса урынбаҫары Динар Хисмәтуллин, мәғариф бүлеге начальнигы Илдус Зәйнуллин, Таулыҡай ауыл биләмәһе башлығы Фуат Сәйетов, Таулыҡай мәктәбе директоры Салихов килде.\n- Районда тәбиғи газ үткән барлыҡ ауылдарҙа ла мәктәптәр “зәңгәр яғыулыҡ”ҡа тоташтырылды, Сыңғыҙ – 14-сеһе, - тине Илдус Зәйнуллин. – Быға ҡәҙәр мәктәпте йылытыуға йылына 500 кубометр утын китә ине. Хәҙер тәбиғи газ күп кенә мәшәҡәттәрҙән ҡотҡара, уңайлыҡтар тыуҙыра. Районда газ селтәре һуҙыу дауам итә, тимәк, алда беҙҙең өсөн тағы ла һөйөнөслө мәшәҡәттәр күп буласаҡ. Уҡыусылар уңайлы шарттар тыуҙырылған белем усаҡтарында уҡырға тейеш.\nМәғәриф бүлеге начальнигының һүҙен йөпләп, Динар Хисмәтуллин: “Ауылда тәбиғи газ булып та, уға тоташтырылмаған мәктәптәр ҡалманы, - тине. – Республиканың суверенитет яулауының 30 йыл, Баймаҡ ҡалаһының ойошторолоуына 90 йыл тулыу уңайы менән, Сыңғыҙ ауылында ла бөгөн тарихҡа инеп ҡаласаҡ оло ваҡиға тантана итә.”\nАртабан сарала мәктәпте тәбиғи газға тоташтырыуҙа ҙур ярҙам күрһәтеүселәргә район хакимиәтенең һәм мәғариф бүлегенең Рәхмәт хаттары тапшырылды.\nЫсынлап та, сыңғыҙҙар был шатлыҡты йырҙарға һалып, рәхмәттәрен белдерҙе. Ауылдың ағинәйҙәре һәм мәктәп коллективының ҡатын-ҡыҙҙар ансамблдәре, уҡыусылар сарала ҡатнашыусыларға матур концерт номерҙары бүләк итте.\nХөсәйен Әхмәтов исемен йөрөткән Сыңғыҙ мәктәбе – киң билдәле шәхестәр тәрбиәләгән белем усағы. Композитор, йырсы Хөсәйен Әхмәтов, тарих фәндәре кандидаты Әнүәр Әсмәндиәров, яҙыусы, тарихсы Рамаҙан Үтәғолов, бейеү алиһәһе Рәшиҙә Туйсина, композитор Нәбиулла Мөстәҡимов, яҙыусы Әхмәр Үтәбаев, билдәле йырсылар Радмир һәм Рәмил Туйсиндар, Флүрә Аллаярова һәм башҡалар Сыңғыҙ ауылының ғына түгел райондың һәм республиканың оло ғорурлығы.\n- Мәктәп тормошонда ауылдан ситтә ҡалған бер генә кеше лә юҡ, - тип шатлығы менән уртаҡлашты мәктәп филиалы директоры Рәйлә Солтангилдина. – Уҙған йылда “Урындағы инициативаларҙы яҡлау программаһы”нда ҡатнашып, мәктәпкә евротәҙрәләр ҡуйҙыртыуға өлгәштек. Йылы бәҙрәф булдырылды. Ашхана 1-се ҡатҡа күсерелде. “Зәңгәр яғыулыҡ”ҡа тоташтырыу тантанаһы менән урындағы эшҡыуарҙар тәҙрәләргә гардин һәм түл бүләк итте. Уҙған барлыҡ сараларҙа ла ауылдаштарыбыҙҙың ярҙамын тоябыҙ. Ленин исемендәге колхоз да һәр саҡ булышлыҡ итергә әҙер. Ағинәйҙәр, ҡатын-ҡыҙҙар, ир-егеттәр бер команда булып эшләйбеҙ һәм йәшәйбеҙ. Шунлыҡтан мәктәп уҡыусыларының да уңыштары беҙҙе һөйөндөрә.\nСыңғыҙ уҡыусыларының яңы ҡаҙаныштары беҙҙе һөйөндөрөр әле, тип ышанабыҙ!


Ауыл хужалығы өсөн мөһим осор башланып тора | ГТРК «Башкортостан» — Новости Уфы и РБ\nАуыл хужалығы өсөн мөһим осор башланып тора\n04 апреля 2018 — 15:45 ГТРК «Башкортостан»\nУңған хужалар себеш, бәпкә хәстәрләүҙе бөгөндән үк башлап, ҡураларын ҡош-ҡорт менән тултыра.\nДүртөйлө районы Әсән ҡошсолоҡ фабрикаһында иһә быйыл яҡынса ярты миллион бәпкә сығыуы күҙаллана. Илүзә Музипова Әсән ҡошсолоҡ фабрикаһында ун йылдан ашыу эшләй. Һәр көнөн ошо эшкә бағышлаған ханым бәпкә, себештәрҙе дөрөҫ аҫрау серҙәрен, уның бөтә үҙенсәлектәрен белә. Фабрикала иһә ҡоштар һаны артҡандан–арта. Себештәрҙе көҙ һанайҙар, тиһәләр ҙә, Әсән ҡошсолоҡ фабрикаһында буласаҡ ҡошсоҡтар йомортҡа сағында уҡ һынау үтә. Фабрикала быйыл ғына 150 мең бройлер һәм 300 мең ҡаҙ бәпкәһе сығыуы көтөлә. Һәр йомортҡа инкубаторҙа үҫешә. Уларҙың ятҡан урыны йылы ла, уңайлы ла булырға тейеш, ти хеҙмәткәрҙәр. Бөтә уңайлыҡтарға ирешкәндә генә, һәр аҙна һайын 10-11 мең бәпкә сығыуы күҙаллана. Әсән ҡошсолоҡ фабрикаһындағы ҡаҙ бәпкәләрен яҙ етеү менән сиратҡа тороп һатып алалар. Бәпкәләрҙең сифатлы, шул уҡ ваҡытта арзан булыуы ла һәр хужабикәне әйҙәй. Әйткәндәй, был себештәрҙе бөтә республиканан килеп алалар. Хеҙмәткәрҙәр әйтеүенсә, йылдан йыл уларҙың һаны артҡандан арта. Мәҫәлән, Удмуртияға ғына 4500 себеш ебәрелә. Ун йыл элек бында хужалыҡ бөлгөнлөктә булһа, хәҙер иһә хатта Ырымбур, Силәбе, Ҡаҙағстан, төньяҡ Кавказ, Удмуртия, Татарстан хужалыҡтары ла йыл һайын себештәрҙе Әсән ҡошсолоҡ фабрикаһынан алыуҙы хуп итә. Ауыл хужалығын үҫтереү маҡсаты менән фабрикала 10 эш корпусы һәм 60 эш урыны булдырылған.Быйыл Әсән ҡошсолоҡ фабрикаһында яҡынса 500 мең бәпкә сығыуы көтөлә. Бынан тыш, алдағы йылдарҙа ла уларҙың һанын күбәйтеү өсөн яңы корпустар төҙөү күҙ уңында тотола.


Юристарға һорау бирҙе - Дания Юрист. Адвокат бөтә Онлайн\nДания эшҡыуарҙары ассоциацияһы - берләшмәләрен, йәмғиәттәрен һәм яңылыҡтар\nМәҡәләләр, яңылыҡтар, портреты, бизнесты үҫтереүгә беҙ nulstart ориентирлана. БылБритания-пакистан эшҡыуары, эшҡыуарҙар һәм джеймс ҡағаны алып, беренсе сиратта. Күк тояҡҡай тиклем компаниялар үҙ ижады өсөн превозносить була. Ул 2018 йылда буласаҡ улар ҡатнашты.\nКопенгагенда адвокат табырға, үҙ - юрист Boelskifte\nOnline gendakan ing Denmark - Tanggal wong-wong lan wanita ing - Badoo


Үрнәк булырлыҡ йәштәр\n18 Ноябрь 2016, 23:07\n«Уҡыу кешенең йөҙөнә нур, күңеленә шатлыҡ килтерә. Шуның өсөн зиһен хеҙмәте менән шөғөлләнеүселәр арыҡ булһалар ҙа, аҡылдары һимеҙ һәм йөҙҙәре мөхәббәтле була»,—тигән һүҙҙәр бар билдәле мәғрифәтсе Ризаитдин Фәхретдин нәсихәттәрендә. Сибай ҡалаһының күп тармаҡлы профессиональ колледжының уҡыу алдынғылары, йәмәғәт эштәрендә әүҙем ҡатнашыусы студенттар Алексей Марущак, Алһыу Fәлләмова һәм Радмир Билаловтың (һүрәттә) да йөҙөнән нур, йәшлек дәрте бөркөлә.\nТөрлө милләт вәкиле булған йәштәрҙең өсөһө өс тарафтан. Алексей Баймаҡ ҡалаһында тыуған, Алһыу Йылайыр районының Суйынсы-Супан ауылы ҡыҙы. Радмир Сибай ҡалаһы егете. Уларҙы уҡыу йорто берләштерә. VI курс студенты Радмир электромеханик ҡорамалдарҙы ремонтлау һәм эксплуатациялау бүлегендә уҡый. Колледждың бейеү ансамблендә шөғөлләнә. Алексей ҙа быйыл уҡыу йортон тамамлап, ҡулына биналарҙы һәм ҡоролмаларҙы төҙөү һәм эксплуатациялаусы дипломын алырға хыяллана. Уҡыу алдынғыһы еңел атлетика буйынса II разрядлы спортсы. Алһыу иһә колледжға ағаһы тәҡдиме менән килә.\n— Электромеханик ҡорамалдарҙы ремонтлау һәм эксплуатациялау бүлегендә башлыса егеттәр белем ала. Былтыр мин төркөмдә берҙән-бер ҡыҙ булһам, быйыл иптәшкә тағы бер сибәркәй килде. Шау егеттәр араһында уҡыу үҙеңде һәр ваҡыт формала тоторға мәжбүр итә. Көслө зат бит бик башлы, шуға ла уларҙан ҡалышмаҫ өсөн тырышып уҡыйым. Буш ваҡытта бейеү менән шөғөлләнәм,—ти Алһыу, йылмайып.\n— Ә һеҙ беләһегеҙме Халыҡ-ара студенттар көнө ҡасан барлыҡҡа килгән?—тип һорайым уларҙан.\n— Эйе. 1939 йылдың 17 ноябрендә Чехословакия студенттары берләшмәләре етәкселәре немец-фашист оккупацияһы тарафынан ҡулға алына һәм язалана. Юғары уҡыу йорттарынан меңдән ашыу студент һәм уҡытыусы концлагерға оҙатыла, вуздар ябыла. 1946 йылда Лондонда үткән Бөтә донъя студенттар конгресында был көн рәсми теркәлә. Был көн фажиғәле датаға бәйле барлыҡҡа килһә лә, хәҙерге көндә студенттар ошо датаны теләктәшлек көнө булараҡ ҡабул итә,—ти Радмир.\nБына шундай хәҙерге йәштәр: булдыҡлы ла, мәғлүмәтле лә. Тырышып белем үрҙәренә ынтылған ҡыҙҙар-егеттәр тормошта үҙ юлдарын табып, илебеҙ үҫешенә лайыҡлы өлөш индерер, тип ышанабыҙ.


Сибайҙың йәш таланттары Мәскәүгә юллана » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Сибайҙың йәш таланттары Мәскәүгә юллана\nСибайҙың йәш таланттары Мәскәүгә юллана 05.03.2019 // Йәмғиәт\nБөгөн Сибайҙың бер төркөм йәш таланттары илебеҙҙең баш ҡалаһына барыу өсөн Өфөгә юлға сыҡты. Улар Мәскәү ҡалаһында ике көн буласаҡ, шулай уҡ башҡаланың иҫтәлекле урындары буйлап экскурсия ойоштороу ҡаралған. Йәш сибайҙар Дәүләт Думаһы депутаты Зариф Байғусҡаров менән дә осрашасаҡ.\nБашҡортостан Республикаһының мәҙәниәт министры Әминә Шафиҡованың саҡырыуы буйынса, Мәскәүгә юлланған балалар Башҡортостандың 100 йыллығы сиктәрендә үткәрелгән “Башҡортостанда тыуғандар” исемле байрам сараһында ҡатнашасаҡ. Бөтә донъя Музыка йортонда Башҡортостанда тыуып-үҫкән, әле бөтә донъя сәхнәләрен яулаған мәшһүр яҡташтарыбыҙҙың концерты үтә. Сибай уҡыусылары Илдар һәм Асҡар Абдразаҡовтар, Дилара Иҙрисова һәм башҡа таланттарҙың сығышын ҡараясаҡ.\nМәскәүгә барыусы уҡыусыларҙың барыһы ла ҡаланың өҫтәмә белем биреү мәктәбендә шөғөлләнә. Мәҫәлән, Яна Моғатарова биш йыл һынлы сәнғәт мәктәбендә уҡый, быйыл ҡулына диплом аласаҡ ҡыҙ Мәскәүҙең Третьяков дәүләт галереяһын күреү теләге менән яна. “Рус рәссамдарының картиналарын үҙ күҙҙәрем менән күргем килә”, — ти ул. Ә бына ун йәшлек Илгизәр Биктимеров Сибай сәнғәт мәктәбенең хореография класында шөғөлләнә. Буласаҡ бейеүсе төрлө халыҡтарҙың бейеүҙәрен яратып башҡара. Илгизәр күп тапҡыр Бөтә донъя һәм республика конкурстары лауреаты.\n— Рәсәй Президенты Путинды һәм депутаттарҙы күргем килә. Нисек икән улар? — тип йылмая ул – Әлбиттә, Ҡыҙыл майҙанды күреү – иң ҙур хыялым!\nСибайҙың буласаҡ сәнғәт “йондоҙҙары” ҡаланың сәнғәт мәктәбе директоры Гүзәл Баянова оҙатыуында бара.


1935 йылдың 13 июнендә Баймаҡ районы Йылайыр районының Ле нин орденына лайыҡ булыусы механизаторы, Социалистик\nхеҙмәт геройы Риза Хазиәхмәт улы Яхин донъяға килә.\nМиңә уның менән ун йыл элек, "Баймаҡ ере тураһында хикәйә т" китабын әҙерләгән ваҡытта осрашырға тура килде. Хеҙмәт Геройы Риза Яхин был китап геройҙарының береһе булырға тейеш ине.\nАтаһы Хазиәхмәт менән әсәһе Асияның өсөнсө, иң кесе балаһ ы булып донъяға килә. Башҡорттарҙың күп балалы ғаиләләрендә кесе балалар ғәҙәттә айырым урында тора. Әммә Ризаға был бәхетте татырға тура килмәй. Өс йәшендә ул атаһын, биш йәшендә - әсәһен юғалта.\nРиза буйға етә. Ун биш йәшендә баҡыр иретеү заводында слесарь, һуңынан "Йылайыр" совхозында - тракторсы булып эшләй. Совет Армияһында хеҙмәт итә, 1957 йылда тыуған яғына\nәйләнеп ҡайта. Ғүмеренең һуңғы көндәренә тиклем үҙ ғүмерен "Йылайыр" совхозы менән бәйләй. Уның дүрт балаһы ла аталары юлынан барып, игенсе һөнәрен һайлай.\nРиза Хәзиәхмәт улының биографияһы ул замандағы ауыл механизаторҙары тормошонан артыҡ айырылмай.\nХәтерендә уйылып ҡалған ваҡиға тураһында ул түбәндәгеләрҙ е һөйләй:\n- Минең өсөн иң иҫтәлекле, "уңышлыһы" - етмеш алтынсы йыл\n- тип хәтерләй ул. - Шул саҡта игенсе механизаторҙарҙың иң яҡшы сифаттары күренде лә инде. Беҙҙең звено рекорды хаҡында күп яҙҙылар.\nБеҙҙең звено ике "Нива" комбайны менән 53 мең центнерҙан ашыу иген һуғып алды - Башҡортостанда бындай һөҙөмтәгә ирешеүсе юҡ ине әле.\nУрып йыйыу - транспорт звеноһы ағзалары - комбайнсы\nМиңлеғәле Ғайсин, ярҙамсылар Т. Көмөшбаев, М. Ульябаев, водителдәр Ф. Кәлимуллин, Ю. Епапешников, Х. Бикбаев һәм Х. Сурмөхәмәтов - төрлө йәштәрҙәге кешеләр. Әммә беҙҙең\nбарыбыҙҙы ла ваҡытҡа ла, төрлө ауырлыҡтарға ла ҡарамайынса,\nигенде һуңғы башағына тиклем йыйып бөтөү теләге берләштерҙе .\nУрып - йыйыу эшендә башта ямғырҙар ҡамасауланы, әммә беҙ бирешмәнек. Тәүлегенә 700 - 800 центнер иген ура башланыҡ, артабан был һан меңгә етте. "Тәүлегенә" тип әйтәм, сөнки беҙ бер минутты ла әрәм итмәҫкә тырыштыҡ, көндөҙ штурвал артына ярҙамсыларҙы ултыртабыҙ, бер аҙ ял иткәс, үҙебеҙ төндәрен дә\nэшләйбеҙ. Йоҡо ҡайғыһы булманы, бер нимә тураһында ғына борсолдоҡ, ул да булһа - машиналар түҙһә генә ярар ине!\nУраҡтың һуңғы көнөндә минең бөтәһе 27 мең центнер иген урып йыйыуым һәм илдә "Нива" комбайнында бер кемдең дә әлегә тиклем бындай һөҙөмтәгә өлгәшә алмағаны асыҡланды.\nУл йылда Баймаҡ районы дәүләт бураларына 130 мең тонна, туған совхозына - 47 мең тонна иген һала.\nОктябрь айының ҡояшлы көнөндә, ураҡ тамамланғандан һуң, беҙҙең барыбыҙҙы ла Өфөнөң иң матур Мәҙәниәт һарайҙарының бе реһенә саҡырҙылар. Бында Тыуған илгә бүләк ителгән ике\nмиллион 450 тонна ауырлығындағы карауайға үҙ өлөшөн индереүселәрҙең барыһы ла йыйылған ине.\nМине президиумға саҡырып оло хөрмәт күрһәттеләр. Залда ултырыусы ҡояшҡа ҡара янған яҡташтарымдың йөҙҙәренә ҡарап, м ин республиканың иген баҫыуҙарын күргәндәй, меңләгән машина геүләүен ишеткәндәй булдым. Йөрәк игенсе шатлығы\n1976 йыл Риза Яхин өсөн дә "уңышлы" була. Уға Социалистик\nХеҙмәт Геройы исеме бирелә. Һуңынан башҡа наградалар менән дә бүләкләнә.\nЯхин хаҡында материал ингән "Баймаҡ ере тураһында хикәйәт " 1998 йылда сыҡты. Әммә герой үҙе китапты уҡып өлгөрә алман ы - шул йылда уҡ вафат булды. Ошо китаптан алынған һүрәттә "Тарихтан бер көн" рубрикаһы геройы - уртала.


Әсә наҙы барыһына ла етә\n12 Март 2019, 17:32\nМәсетле ауылында йәшәүсе Исламғоловтар ғаиләһе 11 бала үҫтерә...\nФидан менән Финзираның өйләнешкәненә быйыл егерме йыл ғына тула. Улар икеһе лә – бер ауылдан. Йәштәр тыуған Мәсетлеһендә төпләнә. “Янғантау” шифаханаһында эшләйҙәр.\nИсламғоловтар өс балаға ғүмер бирә. Хәҙер инде улдары Раушан Малаяҙҙа Дыуан күп профилле колледжы филиалында – өсөнсө курста, ҡыҙҙары Гөлшат Өфөлә Р. Ғарипов исемендәге 1-се республика башҡорт гимназия-интернатының 9-сы класында уҡый. Иң кескәйҙәре Диана балалар баҡсаһына йөрөй, быйыл мәктәпкә бара.\nТырыш ғаилә ауылдың ситенә генә ҙур итеп өй һалып керә. Ә 2014 йылдан алып бөгөнгә тиклем улар 8 баланы үҙ ҡанаты аҫтына һыйындырған. Тәүҙә балалар йортонан Ангелина менән Гөлшатты алып ҡайталар. Ике йылдан Максимды, аҙаҡ Оляны тәрбиәгә алалар. Быйыл йыл башында бер туғандар Александр, Денис, Аняны атайлы, әсәйле итәләр. Яңыраҡ ҡына тағы ла Саша исемле малайҙы үҙҙәренең ишле ғаиләһе ҡарамағына алалар. Балаларҙың өлкәнерәктәре мәктәптә уҡый, баҡсаға йөрөй, кескәйҙәре әсәләре менән өйҙә ултыра. Финзира Мәүлит ҡыҙы сабыйҙарҙы ҡарар өсөн декрет ялына сыҡҡан.\n– Беҙ үҙебеҙ, ирем дә, мин дә, күмәк балалы ғаиләлә үҫкәнбеҙ. Шуға сабыйҙар тәрбиәләүҙең ауырлығын күрмәйбеҙ, – ти мәрхәмәтле әсә.\n– Улар үҙ-ара татыу, бер-береһен ҡарашып, ярҙам итешеп үҫәләр, – тип, ҡатынының һүҙен йөпләй ғаилә башлығы Фидан Рәүис улы.\nИсламғоловтар үҙ йорттарында һәр балаға айырым бүлмә булдырған. Ҡалалағыса шарттарҙа йәшәйҙәр: газ, һыу үткән һ.б. уңайлыҡтар бар. Йәйге осорҙа ҡош-ҡорт алып үҫтерәләр, 6 баш умарта тоталар. Киләсәктә мал алырға ла йыйыналар. Фидан балта оҫтаһы булһа, Финзира аш-һыу бешереүгә маһир.\nИзге күңелле ата-әсәгә, уңған ишле ғаиләгә бәхетле тормошта һәр балаһының шатлығын, игелеген генә күреп йәшәүҙәрен теләйбеҙ. Әлбиттә, әсәй кешене һәм уның ҡыҙҙарын Халыҡ-ара ҡатын-ҡыҙҙар көнө менән ҡотлайбыҙ!


Мәҙәниәт йылының эмблемаһы раҫланды » "Йәшлек" гәзите\nГазета "Йәшлек" » Новости » Башҡортостан » Мәҙәниәт йылының эмблемаһы раҫланды\n2014 йыл Башҡортостанда Мәҙәниәт йылы тип иғлан ителде. Ошоға бәйле иғлан ителгән иң яҡшы эмблема конкурсына йомғаҡ яһалды. Комиссия барлығы 50 эш ҡабул итте, авторҙар араһында профессиональ рәссамдар, ябай граждандар, хатта балалар ҙа бар ине.\nРеспубликабыҙҙың мәҙәниәт министры Әминә Шафиҡова етәкселек иткән комиссияла эштәрҙе БР-ҙың атҡаҙанған рәссамдары Әмир Мәжитов, Хатип Фазылов, Ғ. Сәләм исемендәге премия лауреаты Тәлғәт Мәсәлимов, БР-ҙың атҡаҙанған матбуғат һәм киң мәғлүмәт саралары хеҙмәткәре Нәсих Хәлисов баһаланы. Шулай итеп, Азат Фәйзиевтың (Өфө ҡалаһы) мәғәнәле, аңлайышлы булыуы, сағыулығы һәм ыҡсымлығы менән айырылып торған эмблемаһы иң яҡшы эш тип табылды. Жюри ағзалары үҙ-ара кәңәш иткәндән һуң Азат Хәмзә улына ҡайһы бер деталдәрҙе урын-еренә еткереп эшләргә ҡушты. Осона сыҡҡандан һуң эмблема Мәҙәниәт йылын уҙғарыу буйынса комитетҡа тапшырылды һәм уны БР Хөкүмәте Премьер-министры урынбаҫары Лилиә Ғүмәрова раҫланы.\nЭмблеманың композиция структураһы һәм элементтары төрлө сәнғәт төрҙәрен сағылдыра. Театр колоннаһы формаһында үтәлгән эмблеманың төҫ палитраһы һынлы сәнғәтте, ноталарҙы һәм ҡурай сәскәһен символлаштыра. Автор аңлатыуынса, бында ете элемент – ете йәйғор төҫө (күрәбеҙ), ете нота (ишетәбеҙ), милли һәм республика символы булған ҡурай сәскәһе (тоябыҙ).\nЕңеүсе – “Эврика. Ҡайҙа уҡырға барырға?” журналының мөхәррире Азат Фәйезов 40 мең һумлыҡ аҡсалата бүләккә лайыҡ булды.\nСығыу ваҡыты 22-11-2013, 17:04 | Ҡаранылар: 1001\nКем йыл эмблемаһын кем эшләр?\nМәҙәниәт йылын яҡтыртыу буйынса республика конкурсы\n2014 йыл республикала Мәҙәниәт йылы тип иғлан ителде\nИлдең йыл эмблемаһы